hotchpotch/miracl-hf-unified huggingface dataset:
ไพลดำ
ไพลดำ หรือ ปูเลยดำ () อยู่ในวงศ์ Zingiberaceae ภาษามลายูเรียก กูญิตเตอรุซฮีตัม ภาษากะเหรี่ยงเรียกแบล๊ะโค่ซู ชาวโอรังอัซลีในรัฐเประก์ ประเทศมาเลเซียใช้น้ำคั้นจากเหง้ารักษาอาการติดเชื้อแบคทีเรียทุกชนิดชาวกะเหรี่ยงนำลำต้นใต้ดินมารับประทานสดหรือต้มน้ำดื่มใช้เป็นยารักษาโรคกระเพาะอาหาร
สกุลข่า
สกุลข่า หรือAlpinia เป็นสกุลของพืชในวงศ์ Zingiberaceae ตั้งตามชื่อของ Prospero Alpini นักพฤกษศาสตร์ชาวอิตาลีในศตวรรษที่ 17 เป็นพืชพื้นเมืองในเอเชีย ออสเตรเลียและหมู่เกาะแปซิฟิก หลายสปีชีส์ใช้ปลูกเป็นไม้ประดับ
สกุลนี้เป็นสกุลใหญ่ที่สุดในวงศ์ขิง.มีสมาชิกประมาณ 230 สปีชีส์ สปีชีส์ในสกุลนี้ได้แก่:
วอลเลย์บอลชายทีมชาติรัสเซีย
วอลเลย์บอลชายทีมชาติรัสเซีย () เป็นทีมชาติของประเทศรัสเซีย ทีมนี้ได้รับการบริหารโดยสหพันธ์วอลเลย์บอลรัสเซีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1949 ถึง 1991 ในฐานะสหภาพโซเวียต และในฐานะเครือรัฐเอกราช ใน ค.ศ. 1992
ข่าลิง
ข่าลิง หรือ กูวะกือติง หรือ Languas conchigera อยู่ในวงศ์ Zingiberaceae ภาษามลายูเรียกเลิงกวตเกอจิล เป็นไม้ล้มลุก มีเหง้าใต้ดิน เนื้อในสีขาว ชาวโอรังอัซลีในรัฐเประก์ ประเทศมาเลเซีย ใช้เหง้าสับละเอียดสำหรับกระตุ้นการย่อยอาหาร
เมื่อยเลื้อย
เมื่อยเลื้อย () อยู่ในวงศ์ Gnetaceae ชาวโอรังอัสลีในรัฐเประก์ ประเทศมาเลเซียนำทั้งต้นต้มในน้ำ ใช้ดื่มลดไข้ ชาวกะเหรี่ยงนำน้ำไหลออกมาจากเครือที่ถูกตัดใส่ในแผลไฟไหม้ทำให้แผลยุบลง
วอลเลย์บอลชายทีมชาติตุรกี
วอลเลย์บอลชายทีมชาติตุรกี () เป็นทีมชาติของประเทศตุรกี ทีมนี้ได้รับการบริหารโดยสมาคมวอลเลย์บอลแห่งตุรกี และเป็นส่วนหนึ่งในการแข่งขันวอลเลย์บอลระดับนานาชาติ
ปลาแฮลิบัต
ปลาแฮลิบัต () เป็นชื่อสามัญที่ใช้เรียกปลาในอันดับปลาซีกเดียว ในสกุล "Hippoglossus" ซึ่งอยู่ในวงศ์ Pleuronectidae รวมถึงปลาซีกเดียวชนิดอื่น ในวงศ์อื่นบางชนิดด้วย โดยคำว่า "แฮลิบัต" มีที่มาจากคำในภาษาอังกฤษกลางว่า "haly" (ศักดิ์สิทธิ์) และ "butt" (ปลาซีกเดียว) เป็นปลาที่ได้รับความนิยมในวันสำคัญทางศาสนาคริสต์คาทอลิก
ปลาแฮลิบัตเป็นปลาซีกเดียวที่มีขนาดใหญ่ นับเป็นปลาซีกเดียวที่มีขนาดใหญ่ที่สุดในโลก มีความยาวเต็มที่ที่พบคือเกือบ 3 เมตร น้ำหนักกว่า 50 กิโลกรัม พบกระจายพันธุ์ในซีกโลกทางเหนือที่มีอุณหภูมิหนาวเย็น ทั้งมหาสมุทรแอตแลนติกและมหาสมุทรแปซิฟิก
เนื้อของปลาแฮลิบัตมีสีขาว เนื้อแน่นคล้ายปลาหิมะ ไขมันต่ำ มีราคาแพง สามารถนำไปปรุงอาหารได้หลากหลายรายการ เช่น ฟิชแอนด์ชิป นับเป็นปลาเศรษฐกิจที่สำคัญอีกชนิดหนึ่ง
ปลาแฮลิบัตเป็นปลาที่หากินและอาศัยอยู่ตามพื้นทะเล ลักษณะเหมือนกับปลาซีกเดียวทั่วไป คือ ลำตัวด้านบนที่มีตา จะเป็นสีน้ำตาลหรือเขียว ด้านล่างจะราบแบนเป็นสีขาวสะอาด ในระยะที่เป็นปลาวัยอ่อน ตาทั้งสองข้างจะยังอยู่คนละซีกเหมือนปลาทั่วไป และว่ายน้ำเหมือนปลาแซลมอน จนกระทั่งอายุได้หกเดือนจึงจะกลับด้านมาอยู่ซีกเดียวกัน
กินอาหารตามพื้นทะเล ได้แก่ สัตว์ทะเลต่าง ๆ รวมถึงปลาแฮลิบัตหรือปลาซีกเดียวตัวอื่น ๆ ด้วย และตกเป็นอาหารของสัตว์ทะเลนักล่า เช่น วาฬเพชฌฆาต, สิงโตทะเล, ปลาฉลามแซลมอน
แบ่งออกได้เป็น 2 ชนิด
ปลาแฮลิบัต (สกุล)
ปลาแฮลิบัต () เป็นสกุลของปลาในอันดับปลาซีกเดียว ในสกุล "Hippoglossus" (/ฮิป-โป-กลอส-ซัส/) จัดอยู่ในวงศ์ปลาลิ้นหมาตาข้างขวา (Pleuronectidae)
เป็นปลาซีกเดียว หรือปลาลิ้นหมา ที่มีขนาดใหญ่ที่สุดในโลก อาศัยและหากินอยู่ตามพื้นทะเลในซีกโลกทางตอนเหนือ แบ่งออกได้เป็น 2 ชนิด คือจัดเป็นปลาเศรษฐกิจที่มีความสำคัญ เนื้อแน่นสีขาว มีไขมันต่ำ ใช้ปรุงเป็นอาหารได้หลากหลายชนิด
โดยที่คำว่า "Hippoglossus" นั้น มาจากคำภาษากรีกว่า "hippos" หมายถึง "ม้า" และ "glossa" หมายถึง "ลิ้น"
พลเอก
พลเอก () คือ ยศของเจ้าหน้าที่ระดับสูงในกองทัพบก และในกองทัพเรือและกองทัพอากาศสำหรับบางประเทศ
คำว่า "General" หรือ "นายพล" ถูกนำมาใช้ได้สองแบบ คือ โดยทั่วไปหมายถึงนายทหารชั้นยศนายพลทั้งหมดตั้งแต่ พลจัตวา ถึง พลเอก และใช้เฉพาะเจาะจงหมายถึงยศพลเอก
ปลาหมอลายเมฆ
ปลาหมอลายเมฆ หรือ ปลาหมอนิมโบโครมิส () เป็นปลาน้ำจืดในสกุล "Nimbochromis" (/นิม-โบ-โคร-มิส/) ในวงศ์ปลาหมอสี (Cichlidae) จัดเป็นปลาหมอสีที่พบได้เฉพาะในทะเลสาบมาลาวี รวมถึงแหล่งน้ำอื่นใกล้เคียงเท่านั้น
ปลาหมอลายเมฆ มีลักษณะเฉพาะ คือ ตามลำตัวมีลวดลายที่ดูแปลก เป็นจ้ำ ๆ มีสีน้ำตาลอยู่บนพื้นสีเหลือง ดูคล้ายกากบาทหรือตัวอักษร X หรือลายพรางของทหาร สีบริเวณส่วนหัวเป็นสีน้ำเงิน มีขนาดประมาณ 25-30 เซนติเมตร โดยที่คำว่า "Nimbochromis" ที่ใช้เป็นชื่อสกุลนั้นมาจากภาษาละติน 2 คำ คือ "Nimbo" ที่หมายถึง "เมฆในฤดูฝน" และ "chromis" ที่หมายถึง "ปลาหมอสี" อันหมายถึง ลวดลายบนตัวปลา
แบ่งออกได้เป็น 5 ชนิด
โดยทุกชนิดนิยมเลี้ยงเป็นปลาสวยงาม นับเป็นปลาหมอสีอีกสกุลหนึ่งที่ได้รับความนิยมและเลี้ยงกันมานาน
ปลาหมอลิฟวิงสโตน
ปลาหมอลิฟวิงสโตน (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
จัดเป็นปลาหมอลายเมฆ หรือปลาหมอในสกุล "Nimbochromis" ชนิดหนึ่ง อาศัยอยู่ในทะเลสาบมาลาวี และแหล่งน้ำใกล้เคียง โดยเฉพาะทางตอนใต้ โดยชื่อวิทยาศาสตร์นั้นตั้งขึ้นเพื่อเป็นเกียรติแก่ เดวิด ลิฟวิงสโตน นักสำรวจทวีปแอฟริกาชาวสกอต
เป็นปลาที่มีลวดลายสีน้ำตาลเข้มอยู่บนพื้นลำตัวสีขาวหรือสีครีมเด่นชัด มีขนาดโตเต็มที่ประมาณ 20-25 เซนติเมตร ตัวผู้มีขนาดใหญ่กว่าตัวเมีย โดยใช้สีและลวดลายที่โดดเด่นนี้ในการปรับสีสันให้กลมกลืนกับสภาพแวดล้อม เพื่อใช้ในการล่าเหยื่อ โดยจะปรับสีลำตัวให้กลมกลืนกับพื้นทราย และแกล้งทำเป็นตายด้วยการนอนนิ่ง ๆ เมื่อมีปลาขนาดเล็กว่ายผ่านเข้ามา ก็จะฮุบด้วยความรวดเร็ว และกลับไปนอนนิ่ง ๆ อีกครั้ง ซึ่งชื่อในภาษาพื้นเมืองเรียกปลาหมอลิฟวิงสโตนว่า "คาลิงโกโน" ("kalingono") หมายถึง "นอนหลับ" และอาจจัดว่าเป็นปลาเพียงชนิดเดียวที่โลกที่สามารถกระทำเช่นนี้ได้
ปลาหมอลิฟวิงสโตนตัวผู้ในช่วงผสมพันธุ์จะมีสีสันสวยงามเป็นพิเศษ สีพื้นบริเวณลำตัวที่เป็นสีขาวก็จะกลายเป็นสีฟ้าหรือบางครั้งก็เป็นสีน้ำเงิน ในธรรมชาติชอบทำรังและวางไข่บนพื้นทรายใกล้กับโขดหิน ปลาตัวผู้จะปล่อยน้ำเชื้อออกมาผสมกับไข่ก่อน จากนั้นตัวเมียค่อยอมไข่เหล่านั้นไว้ในปาก ซึ่งผิดกับปลาหมอสีอมไข่ทั่วไปที่มักอมไข่ก่อนแล้วค่อยปล่อยน้ำเชื้อเข้าปฏิสนธิ
นิยมเลี้ยงเป็นปลาสวยงาม โดยใช้ชื่อว่าเป็นปลาหมอลายเมฆที่มีสีสันสวยงามที่สุด โดยพฤติกรรมในที่เลี้ยงมักจะไม่ค่อยทำแกล้งตายเหมือนปลาในธรรมชาติ
คีตละครอวกาศ
คีตละครอวกาศ () เป็นแนวย่อยแนวหนึ่งของนิยายวิทยาศาสตร์ มีเกี่ยวพันกับสงครามในอวกาศ, สงครามระหว่างดวงดาว, บทประโลมโลก, ล้อเลียนเสียดอัศวิน มีการดำเนินเรื่องเกือบทั้งหมดในอวกาศ นิยายแนวนี้มักกล่าวถึงกับความขัดแย้งระหว่างฝ่ายต่างๆรวมถึงอาวุธตลอดจนเทคโนโลยีล้ำยุค คีตละครอวกาศมีการเฟื่องฟูในทศวรรษที่ 1930 และกลายเป็นที่นิยมในงานทุกแขนงตั้งแต่วรรณกรรม, ภาพยนตร์, การ์ตูน, ละครโทรทัศน์ และวีดีโอเกม คีตละครอวกาศที่มีชื่อเสียงโด่งดัง อาทิ "สถาบันสถาปนา" โดยไอแซค อสิมอฟ, "สตาร์ วอร์ส" โดยจอร์จ ลูคัส
คำว่าคีตละครอวกาศ เริ่มปรากฎในปี 1941 ในยุคสงครามโลกครั้งที่สอง และคำนี้ก็เริ่มเป็นที่ยอมรับขึ้นในทศวรรษที่ 1960 คีตละคนอวกาศเป็นแนวที่อยู่ตรงข้ามกับนิยายวิทยาศาสตร์แบบสุดขั้ว (hard science fiction) ซึ่งมุ้งเน้นไปที่การนำเสนอความก้าวหน้าทางเทคโนโลยีและนวัตกรรม และมีเนื้อเรื่องอิงอยู่บนหลักวิทยาศาสตร์แห่งความเป็นจริง ทั้งในด้านฟิสิกส์, จักรวาลวิทยา, คณิตศาสตร์ และชีววิทยา อย่างเคร่งครัด
พรทิพย์ ณรงค์เดช
คุณหญิงพรทิพย์ ณรงค์เดช (ชื่อเกิด ; พรทิพย์ พรประภา) (7 กรกฎาคม พ.ศ. 2489 - 16 ตุลาคม พ.ศ. 2556) เป็นผู้ก่อตั้งกลุ่มบริษัท เคพีเอ็น กรุ๊ป คอร์ปอเรชั่น จำกัด และอดีตรองผู้จัดการใหญ่ บริษัท สยามกลการ จำกัด
อีกทั้งคุณหญิงพรทิพย์ก็ยังทำงานด้านสังคมอีกนับไม่ถ้วน โดยเข้าร่วมเป็นสมาชิกสมาคมและมูลนิธิต่าง ๆ เช่น มูลนิธิรามาธิบดี มูลนิธิช่วยการศึกษากรุงเทพมหานคร มูลนิธิราชประชาสมาสัยในพระบรมราชูปถัมภ์
คุณหญิงพรทิพย์ เป็นบุตรสาว ของดร.ถาวร พรประภา ผู้ก่อตั้ง สยามกลการ กับนางรำไพ พรประภา มีพี่น้อง 3 คน ได้แก่ นางพรทิวา พรประภา คุณหญิงพรทิพย์ ณรงค์เดช และ นายพรเทพ พรประภา
คุณหญิงพรทิพย์ เป็นผู้ประธานสยามกลการ หลังจากถาวร พรประภา หรือคุณพ่อของคุณหญิงพรทิพย์เสียชีวิต
คุณหญิงพรทิพย์ได้แยกตัวออกจากสยามกลการ ออกมาปลุกปั้นธุรกิจของตนเองร่วมกับสามี “เกษม ณรงด์เดช” ที่ทำมาก่อนหน้านี้ ในชื่อกลุ่มบริษัท “เคพีเอ็น” (KPN) โดยจะเน้นไปทางธุรกิจผลิตชิ้นส่วนรถจักรยานยนต์เป็นหลัก และเป็นบริษัทในเครือ สยามมาฮ่า
คุณหญิงพรทิพย์ สมรสกับ ดร.เกษม ณรงค์เดชเมื่อวันที่ 1 กันยายน พ.ศ. 2512 และมีบุตรชายด้วยกัน 3 คน คือ นายกฤษณ์ ณรงค์เดช, นายณพ ณรงค์เดช และนายกรณ์ ณรงค์เดช
เมื่อวันที่ 16 ตุลาคม พ.ศ. 2556 เวลา 07.00 น คุณหญิงพรทิพย์ ณรงค์เดชเสียชีวิตลงด้วยภาวะหัวใจล้มเหลว
วอลเลย์บอลชายทีมชาติคิวบา
วอลเลย์บอลชายทีมชาติคิวบา (; ) เป็นทีมชาติของประเทศคิวบา ทีมนี้ได้รับการบริหารโดยสหพันธ์วอลเลย์บอลคิวบา และเป็นส่วนหนึ่งในการแข่งขันวอลเลย์บอลระดับนานาชาติ
ทะขิ่นเมียะ
ทะขิ่นเมียะ (Thakin Mya; ภาษาพม่า: သခင်မြ, ออกเสียง: [θəkʰɪ̀ɴ mja̰]) เกิดเมื่อ 7 ตุลาคม พ.ศ.2440 เป็นทนายความและนักกฏหมายชาวพม่า สำเร็จการศึกษาจากมหาวิทยาลัยย่างกุ้ง เคยเป็นรัฐมนตรีว่าการกระทรวงกิจการภายในในพม่าก่อนได้รับเอกราช เมียะและคณะรัฐมนตรีอีก 6 คนรวมทั้งนายกรัฐมนตรี อองซาน ถูกลอบสังหารในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า สวนสาธารณะทะขิ่นเมียะในย่างกุ้งตั้งชื่อเพื่อเป็นเกียรติแก่เขา
เจ้าจ่ามทุน
เจ้าจ่ามทุน หรือที่ในภาษาพม่าออกเสียงว่า ซะซานทู่น (, ) เกิดเมื่อ 30 พฤษภาคม พ.ศ. 2449 เป็นเจ้าฟ้าไทใหญ่แห่งเมืองปอน และเป็นรัฐมนตรีประจำเขตเทือกเขาในรัฐบาลพม่าก่อนได้รับเอกราช เขาเป็นผู้ลงนามในความตกลงเวียงปางหลวงเพื่อก่อตั้งพม่ายุคใหม่ เจ้าฟ้าจ่ามทูนถูกยิงพร้อมกับรัฐมนตรีคนอื่น ๆ และอองซานเมื่อวันที่ 19 กรกฎาคม พ.ศ. 2490 ที่ย่างกุ้ง เขาเสียชีวิตในตอนบ่ายของวันที่ 20 กรกฎาคม วันที่ 19 กรกฎาคมกลายเป็นวันผู้พลีชีพในพม่า
มานบะไคง์
มานบะไคง์ (, ) เกิดเมื่อ 26 ตุลาคม พ.ศ. 2446 เป็นนักการเมืองชาวพม่าและดำรงตำแหน่งรัฐมนตรีว่าการกระทรวงอุตสาหกรรมในรัฐบาลพม่าก่อนได้รับเอกราช เขาเป็นชาวกะเหรี่ยง นับถือศาสนาพุทธเถรวาทและเป็นประธานสหภาพเยาวชนกะเหรี่ยง บะไคง์และคณะรัฐมนตรีอีก 6 คนรวมทั้งนายกรัฐมนตรีอองซานถูกลอบสังหารในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า
บะโช
บะโช (, ) เกิดเมื่อ 24 เมษายนพ.ศ. 2436 เป็นนักการเมืองและนักหนังสือพิมพ์ชาวพม่า และดำรงตำแหน่งรัฐมนตรีว่าการกระทรวงสารสนเทศในพม่าก่อนได้รับเอกราช บะโชและรัฐมนตรีในรัฐบาลอีก 6 คนถูกลอบสังหารพร้อมกับนายกรัฐมนตรีอองซานในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า เขายังเป็นประธานที่ประชุมสหภาพการค้าแห่งพม่าด้วย
โก-ทเว
โก-ทเว (, ) เกิดเมื่อ พ.ศ. 2472 เขาถูกฆ่าพร้อมกับการลอบสังหารคณะรัฐมนตรีพม่าก่อนได้รับเอกราชเมื่อ 19 กรกฎาคม พ.ศ. 2490 เขาเข้าร่วมการประชุมในฐานะผู้รักษาความปลอดภัยให้กับอู้ยาซะ รัฐมนตรีว่าการกระทรวงศึกษาธิการและการวางแผนแห่งชาติ ทเวเป็นคนเดียวที่ไม่ได้เป็นเจ้าหน้าที่ใด ๆ ที่ถูกสังหารในวันนั้น ส่วนผู้เสียชีวิตอีก 8 คน เป็นรัฐมนตรี 7 คนและรัฐมนตรีช่วยว่าการ 1 คน เขามีอายุเพียง 18 ปีในวันที่ถูกลอบสังหาร
เวลคัมทูเดอะแฟมิลี (เพลง)
"เวลคัมทูเดอะแฟมิลี" () เป็นเพลงของวงดนตรีฮาร์ดร็อกอเมริกัน อะเว็นจด์เซเวนโฟลด์ ออกจำหน่ายเป็นซิงเกิลลำดับที่ 2 จากสตูดิโออัลบั้มชุดที่ 5 ของวง "ไนต์แมร์" เป็นซิงเกิลที่ออกเป็นลำดับ 2 ของวงที่ไม่มี เดอะเรฟ มือกลองคนเก่าที่เสียชีวิตไปเมื่อวันที่ 28 ธันวาคม พ.ศ. 2552 จากข่าวใน Theprp.com กล่าวถึงซิงเกิลที่สองจากอัลบั้ม "ไนต์แมร์" จะมีชื่อว่า "เวลคัมทูเดอะแฟมิลี" และมีกำหนดการเริ่มเผยแพร่เพลงในวิทยุในวันที่ 19 ตุลาคม พ.ศ. 2553 ในวิดีโอซีรีส์เกี่ยวกับเบื้องหลังต่าง ๆ ของอะเว็นจด์เซเวนโฟลด์ในยูทูบ ซึ่งในตอน "อินเดอะสตูดิโอ" เอ็ม. แชโดวส์ นักร้องนำ และ จอห์นนี คริสต์ มือเบส บอกว่า เดอะเรฟเป็นคนแต่งเพลงนี้เป็นส่วนใหญ่ และเอ็ม. แชโดวส์ ได้แต่งเพิ่มเติมจนเสร็จ เมื่อมีการเริ่มบันทึกอัลบั้มใหม่ โดยเพลงนี้จะไม่มีการวางแผนทำมิวสิกวิดีโอ
เพลงทั้งหมดแต่งโดยอะเว็นจด์เซเวนโฟลด์ นอกเหนือจากนี้จะระบุไว้ด้านล่าง
"เวลคัมทูเดอะแฟมิลี" () เป็นอีพีลำดับที่ 2 ของอะเว็นจด์เซเวนโฟลด์ ออกจำหน่ายในวันที่ 21 ธันวาคม พ.ศ. 2553 โดยวอร์เนอร์บราเธอร์สเรเคิดส์ อีพีนี้ประกอบไปด้วยเพลง "เวลคัมทูเดอะแฟมิลี", "โฟร์เอเอ็ม" (4:00 AM), "ซีซเดอะเดย์ (ไลฟ์อินซีแอตเทิล)" และดิจิตอลบุ๊กเล็ต "เวลคัมทูเดอะแฟมิลี" โดยเพลง "โฟร์เอเอ็ม" เป็นเพลงในช่วงบันทึกเสียงของอัลบั้ม "ไนต์แมร์" ที่ไม่ได้ออกเผยแพร่ ซึ่งตัวอย่างเพลงได้ออกเผยแพร่ใน แอมะซอน.คอม
เมโทรลิริกส์
เมโทรลิริกส์ () เป็นเว็บไซต์เนื้อเพลง ที่ไว้สำหรับรวมรวบเนื้อเพลงโดยเฉพาะ ก่อตั้งขึ้นในปี ค.ศ. 2002 ฐานข้อมูลของเมโทรลิริกส์ประกอบด้วยเพลงมากกว่า 1 ล้านเพลง โดยศิลปินมากกว่า 16,000 ศิลปิน เมโทรลิริกส์ ได้เข้าเป็นหนึ่งในบริษัทแม่ ซีบีเอสอินเทอร์แอกทีฟ ในเดือนตุลาคม ค.ศ. 2011
สกอตแลนด์ยาร์ด
สกอตแลนด์ยาร์ด () หรือชื่ออย่างเป็นทางการคือ นิวสกอตแลนด์ยาร์ด เป็นนามนัยของสำนักงานใหญ่ราชการตำรวจนครบาล (Metropolitan Police Service) กำลังตำรวจอาณาเขต (territorial police force) ซึ่งรับผิดชอบต่อการรักษาความสงบเรียบร้อยกรุงลอนดอนส่วนใหญ่
ชื่อนี้ได้มาจากที่ตั้งของสำนักงานใหญ่ตำรวจนครบาลเดิมที่ 4 ไวต์ฮอลเพลซ ซึ่งมีทางเข้าหลังที่ถนนชื่อ เกรตสกอตแลนด์ยาร์ด ทางเข้าสกอตแลนด์ยาร์ดกลายมาเป็นทางเข้าสาธารณะของสถานีตำรวจดังกล่าว และเมื่อเวลาผ่านไป ชื่อถนนและตำรวจนครบาลกลายเป็นไวพจน์ "นิวยอร์กไทมส์" เขียนใน ค.ศ. 1964 ว่า วอลล์สตรีทเป็นชื่อของย่านการเงินของนครนิวยอร์กอย่างไร สกอตแลนด์ยาร์ดก็กลายเป็นชื่อของกิจกรรมตำรวจในกรุงลอนดอนอย่างนั้น
ตำรวจย้ายออกจากเกรตสกอตแลนด์ยาร์ดใน ค.ศ. 1890 และสำนักงานใหญ่ต่อ ๆ มาได้ชื่อนิวสกอตแลนด์ยาร์ด นิวสกอตแลนด์ยาร์ดปัจจุบันตั้งอยู่ที่บรอดเวย์ () ในย่านวิกตอเรีย และเป็นสำนักงานใหญ่ของตำรวจนครบาลตั้งแต่ ค.ศ. 1967 ใน ค.ศ. 2013 มีประกาศว่า ตำรวจจะย้ายไปอาคารหลังเล็กกว่าตรงคันวิกตอเรีย (Victoria Embankment) ใน ค.ศ. 2015 ซึ่งจะเปลี่ยนชื่อเป็นสกอตแลนด์ยาร์ด
เด็กหญิง
เด็กผู้หญิง เป็นมนุษย์เพศหญิงตั้งแต่แรกเกิด วัยเด็กและวัยรุ่น จนกลายเป็นผู้หญิงเมื่อถึงวัยผู้ใหญ่ ในภาษาอังกฤษ คำว่า girl อาจใช้หมายถึง"ผู้หญิงอายุน้อย" และยังใช้เป็นไวพจน์หมายถึง "ลูกสาว" ด้วย
วอลเลย์บอลชายทีมชาติเยอรมนี
วอลเลย์บอลชายทีมชาติเยอรมนี () เป็นทีมวอลเลย์บอลชายของประเทศเยอรมนี ทีมนี้ได้รับการบริหารโดยสมาพันธ์ดัตซ์เซสเซอร์ วอลเลย์บอล เวอร์แบนด์ (ดีวีวี) และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติอัฟกานิสถาน
วอลเลย์บอลชายทีมชาติอัฟกานิสถาน () เป็นตัวแทนของประเทศอัฟกานิสถาน และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 77 ของโลก
พฤศจิกายน พ.ศ. 2557
พฤศจิกายน พ.ศ. 2557 เป็นเดือนที่ 11 ของปี พ.ศ. 2557 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
โรคจิตหวาดระแวง
โรคจิตหวาดระแวง () คุณศัพท์คือ หวาดระแวง () เป็นกระบวนการคิดที่เชื่อว่าได้รับอิทธิพลจากความวิตกกังวลหรือความกลัวอย่างหนัก มักถึงจุดที่เกิดความไร้เหตุผลและอาการหลงผิด การคิดหวาดระแวงตรงแบบรวมความเชื่อว่าถูกปองร้าย (persecutory belief) หรือความเชื่อว่ามีการคบคิดเกี่ยวกับภัยคุกคามที่รับรู้ต่อตน โรคจิตหวาดระแวงต่างจากโรคกลัว ซึ่งเกี่ยวข้องกับความกลัวอย่างไร้เหตุผลด้วย แต่ปกติไม่กล่าวโทษ การกล่าวหาผิด ๆ และการไม่เชื่อใจผู้อื่นโดยทั่วไปยังมักสัมพันธ์กับโรคจิตหวาดระแวง ตัวอย่างเช่น เหตุการณ์ที่คนส่วนใหญ่จะมองเป็นอุบัติเหตุหรือความบังเอิญ บุคคลหวาดระแวงอาจเชื่อว่ามีเจตนา
พารานอยด์
พารานอยด์ () หมายถึง โรคจิตหวาดระแวง คือ กระบวนการคิดซึ่งตรงแบบเกี่ยวข้องกับความเชื่อว่าถูกปองร้าย (persecutory belief)
พารานอยด์ อาจหมายถึง
ฟุตบอลชิงแชมป์สโมสรโลก 2014
ฟุตบอลชิงแชมป์สโมสรโลก 2014 หรือ ฟีฟ่าคลับเวิลด์คัพ 2014 () เป็นการแข่งขันฟุตบอล โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 11 ซึ่งจัดการแข่งขันโดย สหพันธ์ฟุตบอลระหว่างประเทศ หรือ ฟีฟ่า ซึ่งจะนำทีมที่ชนะเลิศจากแต่ละสมาพันธ์ทั่วโลกมาแข่งขันกัน โดยการแข่งขันในปีนี้ จัดที่ประเทศโมร็อกโก. ถือเป็นการจัดเป็นเจ้าภาพการแข่งขันปีที่สองติดต่อกันของ โมร็อกโก, ซึ่งจะเริ่มทำการแข่งขันในวันที่ 10 ถึง 20 ธันวาคม 2014.
มี 4 ประเทศที่เสนอตัวเป็นเจ้าภาพการแข่งขันนี้ ซึ่งการคัดเลือกนี้จะเป็นการคัดเลือกใน2013 และ 2014 (จะใช้เจ้าภาพจัดการแข่งขันประเทศเดียวกัน):
ในเดือนตุลาคม พ.ศ. 2554 ฟีฟ่า ได้กล่าวว่า อิหร่าน, แอฟริกาใต้ และสหรัฐอาหรับเอมิเรตส์ ได้ขอถอนตัว ทำให้เหลือโมร็อกโก เพียงประเทศเดียว. ทำให้ฟีฟ่า ได้ยืนยันให้โมร็อกโกเป็นเจ้าภาพจัดการแข่งขัน ในวันที่ 17 ธันวาคม พ.ศ. 2554.
เมื่อวันที่ 21 สิงหาคม พ.ศ. 2557, ฟีฟ่าได้ออกแถลงการณ์ยืนยันอีกครั้งว่าโมร็อกโกเป็นเจ้าภาพจัดการแข่งขัน, แม้จะมีข่าวลือล่าสุดที่ว่าจะมีการเปลี่ยนแปลงสถานที่จัดการแข่งขันที่อาจจะมีการขอเนื่องจาก โรคไวรัสอีโบลาระบาดในแอฟริกาตะวันตกปี 2014. โมร็อกโกได้ยกเลิกเป็นเจ้าภาพของ แอฟริกันเนชันส์คัพ 2015 เนื่องมาจากกลัวเชื้อโรคอีโบลา, แต่สาบานว่าจะเป็นเจ้าภาพฟุตบอลชิงแชมป์สโมสรโลกในฐานะไม่มีผู้เข้าร่วมจากประเทศที่มีการแพร่ระบาดของเชื้ออีโบล่ามากที่สุดนั่นเอง.
สนามที่ใช้การแข่งขัน ฟุตบอลชิงแชมป์สโมสรโลก 2014 จะตั้งอยู่ในเมืองราบัต และมาร์ราคิช.
"เวลาทั้งหมดเป็น เวลายูโรเปียนตะวันตก ()."
การจับสลากมีขึ้นเมื่อวันที่ 11 ตุลาคม 2014 ณ เวลา 19:00 WEST (), ที่โรงแรมลา มามูเนีย ใน มาร์ราคิช, เพื่อตรวจสอบในการจับสลากของทีมที่เข้ารอบก่อนรองชนะเลิศสี่ทีม.
คูรี
คูรี เป็นเมืองในจังหวัดคย็องกี, ประเทศเกาหลีใต้ ตั้งอยู่ติดกับโซลทางทิศตะวันออก อยู่ในใจกลางของภูมิภาคเขตเมืองหลวง
สุสานหลวงราชวงศ์โชซ็อน (ดงกูรึง) ตั้งอยู่ที่เมืองนี้ ภูเขาอาชา ซึ่งเป็นภูเขาขนาดเล็กตั้งอยู่ระหว่างเมืองคูรีกับเขตควังจิน โดยในสมัยอาณาจักรแพ็กเจภูเขาแห่งนี้เป็นที่ตั้งของป้อมปราการภูเขาอาชาและมีเส้นทางปีนเขามากมาย พร้อมกับทางเดินเคียงข้างกับคลองวังซ็อก คลองขนาดเล็กที่กั้นระหว่างคูรีกับนัมยังจู ตลาดแบบดั้งเดิมในโทดารี (กลางใจเมืองคูรีที่เคยเป็นสะพานหินมาก่อน) ก็มีสิ่งของราคาถูกให้เลือกมากมายในร้านค้า
คูรีได้รับการยกฐานะเป็นเมืองเมื่อปี พ.ศ. 2529 ก่อนหน้านั้นเมืองคูรีเคยเป็นส่วนหนึ่งของยังจูตั้งแต่ยุคประวัติศาสตร์จนถึงปี พ.ศ. 2523 และเป็นส่วนหนึ่งของนัมยังจู ตั้งแต่ปี พ.ศ. 2523 ถึงปี พ.ศ. 2529 ชื่อคูรีถูกเอ่ยครั้งแรกในปี พ.ศ. 2457 ซึ่งในขณะนั้นเป็นเขตการปกครองท้องถิ่น (มย็อน) ของยังจู เมืองคูรีเชื่อมต่อกับโซลผ่านรถไฟสายชานเมือง (สายจุงอัง) และทางรถบัส
เมืองคูรีตั้งอยู่ทางตะวันออกเฉียงเหนือของจังหวัดคย็องกี เทือกเขาอาชาตั้งอยู่ทางทิศตะวันตกและทิศตะวันออกติดกับนัมยังจู
เมืองคูรีมีพื้นที่ทั้งหมด 33.29 ตารางกิโลเมตร ซึ่งในอดีตคูรีเคยมีพื้นที่มากกว่านี้ แต่เขตการปกครองท้องถิ่นของเมืองบางส่วนถูกควบรวมกับโซลและเมืองอื่นๆรอบๆคูรี
เทอกเขาควังจูอยู่บริเวณรอบๆทิศตะวันตกเฉียงเหนือของเมืองคูรี โดยเฉลี่ยมีความสูงจากระดับน้ำทะเลมากกว่า 1,000 เมตร ยกเว้นในทางทิศตะวันตกของเมือง เทือกเขาจะมีลักษณะเป็นเนินเล็กๆ
คลองวัมซิลและแม่น้ำฮันไหลผ่านเมืองนี้และมีแม่น้ำและคลองสายย่อยออกไปอีก 17 สาย
เลื่อมสลับลาย
เลื่อมสลับลาย จากบทประพันธ์ของ กฤษณา อโศกสิน เป็นเรื่องราวของ “หญิงสาว 2 คน” ผู้มีชีวิตแตกต่างกัน ดั่งลวดลายของเลื่อมบนผืนผ้า….ลายหนึ่งงดงามราวสรรค์สร้าง…อีกลายสวยงามหากไร้ราคา แต่แล้วโชคชะตาก็ส่งบททดสอบครั้งยิ่งใหญ่มาให้ทั้งสองเรียนรู้ความหมายที่แท้จริงของคำว่า “ชีวิต” ทำให้หญิงสาวต่างชั้นต่างสังคมอย่าง พาไล และ ปิ่นปัก กลับกลายมีชีวิตสลับกันอย่างคาดไม่ถึง เลื่อมสลับลายถูกนำมาสร้างเป็นละครโทรทัศน์มาแล้ว 3 ครั้ง
ครั้งแรกเมื่อปี พ.ศ. 2526 ผลิตโดยบริษัท กันตนา จำกัด บทโทรทัศน์โดย วิลาสิณี กำกับการแสดงโดย สุพรรณ บูรณะพิมพ์ นำแสดงโดย ฉัตรชัย เปล่งพานิช, ลินดา ค้าธัญเจริญ, รัชนู บุญชูดวง เริ่มออกอากาศตอนแรกวันที่ 12 ตุลาคม - 15 ธันวาคม พ.ศ. 2526 ทาง สถานีวิทยุโทรทัศน์สีกองทัพบกช่อง 7
ครั้งที่สองปี พ.ศ. 2541 ผลิตโดยบริษัท เมคเกอร์ กรุ๊ป จำกัด บทโทรทัศน์โดย ละลิตา ฉันทศาสตร์โกศล, นันทวรรณ รุ่งวงศ์พาณิชย์ กำกับการแสดงโดย ชนะ คราประยูร นำแสดงโดย จักรกฤษณ์ อำมะรัตน์, จริยา แอนโฟเน่, บุษกร พรวรรณะศิริเวช, วรวุฒิ นิยมทรัพย์, กรรชัย กำเนิดพลอย ทุกวันพุธ-พฤหัสบดี เริ่มออกอากาศตอนแรกวันที่ 18 กุมภาพันธ์ - 26 มีนาคม พ.ศ. 2541 ทาง สถานีโทรทัศน์ไทยทีวีสีช่อง 3
และนำกลับมาสร้างใหม่อีกครั้งในปี พ.ศ. 2558 ผลิตโดยบริษัท มงคลการละคร จำกัด บทโทรทัศน์ ชมนาด กำกับการแสดงโดย บุญชู พิทักษ์เลิศกุล นำแสดงโดย วงศกร ปรมัตถากร, แซมมี่ เคาวเวลล์, คะนึงนิจ จักรสมิทธานนท์, อาทิตย์ ตั้งวิบูลย์พาณิชย์ ทุกวันพุธ-พฤหัสบดี เวลา 20.20 - 22.25 น. เริ่มออกอากาศตอนแรกวันที่ 9 กรกฎาคม - 27 สิงหาคม พ.ศ. 2558 ออกอากาศทาง สถานีวิทยุโทรทัศน์สีกองทัพบกช่อง 7
พ.ศ. 2558
ธิติ มหาโยธารักษ์
ธิติ มหาโยธารักษ์ (เกิด 19 พฤศจิกายน พ.ศ. 2539) ชื่อเล่น แบงค์ เป็นนักแสดงชาวไทย เป็นที่รู้จักจากละครซีรีส์เรื่อง "ฮอร์โมนส์ วัยว้าวุ่น" และภาพยนตร์ "เมย์ไหน..ไฟแรงเฟร่อ"
ธิติ มหาโยธารักษ์ เกิดที่กรุงเทพมหานคร ต่อมาได้ย้ายไปอาศัยอยู่ที่จังหวัดขอนแก่น จบการศึกษาระดับมัธยมศึกษาตอนปลายที่โรงเรียนขอนแก่นวิเทศศึกษา และปัจจุบันกำลังศึกษาอยู่ที่วิทยาลัยนานาชาติ คณะนิเทศศาสตร์ มหาวิทยาลัยกรุงเทพ
ธิติเข้าสู่วงการบันเทิงจากการเข้ารอบเป็นคนที่ 3 ในการคัดเลือก 12 คนสุดท้าย Hormones The Next Gen จนได้เข้ามาเป็น 1 ใน 5 นักแสดงหน้าใหม่ที่ได้ร่วมเล่น "ฮอร์โมนส์ วัยว้าวุ่น ซีซั่น 2" จากการชื่นชอบซีรีส์ ฮอร์โมนส์ วัยว้าวุ่น แล้วมาลงสมัครด้วยตัวเอง
จนในที่สุดเขาก็ได้รับโอกาสเข้าเป็นส่วนหนึ่งของ 5 คนสุดท้าย Hormones The Next Gen และส่วนหนึ่งของซีรีส์ "ฮอร์โมนส์ วัยว้าวุ่น ซีซั่น 2" ซึ่งหลังจากซีรีส์ออกอากาศไปได้สักระยะหนึ่ง แบงค์ก็เริ่มเป็นที่รู้จักมากในหมู่วัยรุ่น ต่อมาธิติได้รับโอกาสจากจีทีเอช แสดงซีรีส์แนวสยองขวัญเรื่อง "เพื่อนเฮี้ยน..โรงเรียนหลอน" รับบทเป็น "เน" ในตอนที่ 4 "สายไม่ได้รับ (เชิญ)" ออกอากาศทางช่องจีทีเอชออนแอร์
ในปี 2558 ธิติมีภาพยนตร์เรื่องแรก "เมย์ไหน..ไฟแรงเฟร่อ" แสดงคู่กับ สุทัตตา อุดมศิลป์ โดยรับบทบาท ป๋อง ที่ทำให้เขาได้รับรางวัลไบโอสโคป สาขาการแสดงแห่งปี และได้รับคำวิจารณ์ว่า "สามารถถ่ายทอดมิติตัวละครที่มีชีวิตชีวา และไม่ลืมใส่ความเป็นมนุษย์ลงในเนื้อหาแบบการ์ตูนได้เป็นอย่างดี"
ในปี 2560 ธิติได้มีผลงานในต่างประเทศเป็นครั้งแรก ในละครเรื่อง กะตะ โนะ คุนิ คะระ แสดงคู่กับ โมะเนะ คิมิชิไรชิ เป็นละครตอนเดียวจบ ออกอากาศทางเอ็นเอชเคบีเอสพรีเนียม และเอ็นเอชเคเวิลด์ นับเป็นละครญี่ปุ่นเรื่องแรกของเขา
การแผ่รังสีความร้อน
çการแผ่รังสีความร้อนเป็น
การแผ่รังสีแม่เหล็กไฟฟ้าที่เกิดจากการเคลื่อนที่ความร้อน (thermal motion) ของอนุภาคมีประจุในสสาร ทุกสสารที่มีอุณหภูมิสูงกว่าศูนย์องศาสัมบูรณ์แผ่รังสีความร้อนทั้งสิ้น เมื่ออุณหภูมิกายสูงกว่าศูนย์องศาสัมบูรณ์ การชนระหว่างอะตอมก่อให้พลังงานจลน์ของอะตอมหรือโมเลกุลเปลี่ยน ซึ่งส่งผลให้มีการเร่งประจุและ/หรือการสั่นไดโพล (dipole) ซึ่งผลิตการแผ่รังสีแม่เหล็กไฟฟ้า และรังสีสเปกตรัมกว้างสะท้อนพลังงานสเปกตรัมกว้างและความเร่งซึ่งเกิดแม้ที่อุณหภูมิหนึ่ง
การประยุกต์การใช้งาน เช่น คอมเพสเซอร์ หรือ แผงคอลย์ร้อน ที่เป็นสีดำ สามารถดูดกลืนพลังงานได้ดีกว่าสีอื่น
การเปลี่ยนแปลงสภาพภูมิอากาศ
การเปลี่ยนแปลงสภาพภูมิอากาศ หรือการเปลี่ยนแปลงภูมิอากาศ คือ การเปลี่ยนแปลงการกระจายทางสถิติของรูปแบบสภาพอากาศเมื่อการเปลี่ยนแปลงนั้นกินเวลานาน (เช่น หลายสิบปีถึงหลายล้านปี) การเปลี่ยนแปลงภูมิอากาศอาจหมายถึงการเปลี่ยนแปลงสภาพอากาศเฉลี่ย หรือความแปรผันของเวลาของสภาพอากาศเกี่ยวกับภาวะเฉลี่ยที่กินเวลานาน (คือ มีเหตุการณ์สภาพอากาศสุดขั้วมากขึ้นหรือน้อยลง) การเปลี่ยนแปลงภูมิอากาศมีสาเหตุจากปัจจัยอย่างกระบวนการชีวนะ ความแปรผันของรังสีดวงอาทิตย์ที่โลกได้รับ การแปรสัณฐานแผ่นธรณีภาค และการปะทุของภูเขาไฟ กิจกรรมบางอย่างของมนุษย์ยังถูกระบุว่าเป็นสาเหตุสำคัญของการเปลี่ยนแปลงภูมิอากาศล่าสุด มักเรียกว่า "โลกร้อน"
ตามความหมายของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (Intergovernmental Panel on Climate Change (IPCC)) หรือหมายถึง การเปลี่ยนแปลงที่สามารถพิสูจน์ได้ทางสถิติของสภาพภูมิอากาศจากภาวะปกติหรือเกินไปจากความแปรผันตามธรรมชาติและการเปลี่ยนไปนั้นมีความต่อเนื่องยาวนานเกินทศวรรษ ซึ่งสามารถเกิดได้จากการเปลี่ยนแปลงตามธรรมชาติหรือการเปลี่ยนแปลงจากกิจกรรมของมนุษย์
ความหมายจากกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (United Nations Framework Convention on Climate Change (UNFCCC)) ที่ให้ความหมายว่า การเปลี่ยนแปลงสภาพภูมิอากาศ อันเป็นผลทางตรง หรือทางอ้อมจากกิจกรรมของมนุษย์ ที่ทำให้องค์ประกอบของบรรยากาศเปลี่ยนแปลงไป นอกเหนือจากความผันแปรตามธรรมชาติ
ทรับเบิลเมกเกอร์ (ดูโอ)
ทรับเบิลเมกเกอร์ (; ) คือกลุ่มย่อยกลุ่มแรกของวง โฟร์มินิตและบีสต์ ก่อตั้งโดยคิวบ์เอนเตอร์เทนเมนต์ ในปี ค.ศ. 2011 มีสมาชิกได้แก่ ฮย็อนอา และ ชัง ฮย็อน-ซึง
ตรินิแดดและโตเบโก (ราชอาณาจักรเครือจักรภพ)
ราชอาณาจักรเครือจักรภพแห่งตรินิแดดและโตเบโก () หรือชื่ออย่างเป็นทางการว่า ตรินิแดดและโตเบโก คืออดีตรัฐที่ดำรงสถานะก่อนหน้าสาธารณรัฐตรินิแดดและโตเบโก ระหว่างวันที่ 31 สิงหาคม ค.ศ. 1962 ถึง 1 กันยายน ค.ศ. 1976 ปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข
ภายหลังจากที่สิ้นสุดการปกครองของสหราชอาณาจักรในปี ค.ศ. 1962 พระราชบัญญัติตรินิแดดและโตเบโกก็มีผลบังคับใช้ ทำให้ดินแดนอาณานิคมที่มีสถานะเป็นอาณาจักรในเครือจักรภพ ซึ่งเป็นรัฐเอกราชที่มีสมเด็จพระราชินีนาถอลิซาเบธที่ 2 ทรงเป็นประมุขแห่ง และมีข้าหลวงต่างพระองค์เป็นผู้สำเร็จราชการแทน
ต่อมาในวันที่ 1 สิงหาคม ค.ศ. 1976 ตรินิแดดและโตเบโกเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐ ส่งผลให้ข้าหลวงต่างพระองค์แห่งตรินิแดดและโตเบโกคนสุดท้าย เซอร์เอลลิส คลาร์ก ขึ้นดำรงตำแหน่งเป็นประธานาธิบดีตรินิแดดและโตเบโกคนแรก
เอพิงก์ บีเอ็นเอ็น
เอพิงก์ บีเอ็นเอ็น () คือกลุ่มย่อยกลุมแรกของวง เอพิงก์ ก่อตั้งโดยเอ คิวบ์เอนเตอร์เทนเมนต์ ในปี 2014 สมาชิกได้แก่ ยุน โบ-มี, คิม นัม-จู
ในวันที่ 27 มิถุนายน เอพิงก์ บีเอ็นเอ็น ปล่อยอัลบั้ม มาย ดาร์ลิ่ง (My Darling) ซึ่งแต่งโดย
โปรแกรมแก้ไขข้อความ
โปรแกรมแก้ไขข้อความ เป็นโปรแกรมชนิดหนึ่งใช้สำหรับแก้ไขแฟ้มข้อความอย่างง่าย โปรแกรมดังกล่าว บางครั้งรู้จักในชื่อซอฟต์แวร์ "แผ่นจดบันทึก" ตามโปรแกรมแผ่นจดบันทึก
โปรแกรมแก้ไขข้อความมักจะมากับระบบปฏิบัติการและโปรแกรมสำเร็จ และสามารถใช้ในการเปลี่ยนแปลงแฟ้มโครงแบบ แฟ้มเอกสาร และรหัสต้นฉบับภาษาโปรแกรม
ไฟล์ข้อความ
ไฟล์ข้อความ เป็นไฟล์คอมพิวเตอร์ชนิดหนึ่งที่มีโครงสร้างเป็นข้อความอิเล็กทรอนิกหลายบรรทัดต่อกัน ไฟล์ข้อความหนึ่ง ๆ จะอยู่ในระบบไฟล์คอมพิวเตอร์ ท้ายไฟล์ข้อความจะมีอักขระพิเศษหนึ่งตัวหรือมากกว่า เรียกว่าเครื่องหมาย end-of-file หรือ EOF ปรากฏในท้ายบรรทัดสุดท้ายของไฟล์ข้อความ อย่างไรก็ตาม ในบางระบบปฏิบัติการ เช่น วินโดวส์ หรือลินุกซ์ จะไม่มีอักขระ EOF ปรากฏในไฟล์ข้อความ
"ไฟล์ข้อความ" หมายถึงตัวเก็บข้อมูลชนิดหนึ่ง ขณะที่ข้อความธรรมดาหมายถึงชนิดของเนื้อหา ไฟล์ข้อความสามารถบรรจุข้อความธรรมดา แต่ไม่ได้จำกัดว่าต้องเป็นเช่นนั้น
ในการอธิบายระดับทั่วไป ไฟล์คอมพิวเตอร์จะมีสองชนิด ได้แก่ ไฟล์ข้อความ และไฟล์ไบนารี
บุนเดิสลีกา ฤดูกาล 2014–15
การแข่งขันฟุตบอล บุนเดิสลีกา ฤดูกาล 2014–15 เป็นฤดูกาลที่ 52 ของ บุนเดิสลีกา, ฟุตบอลลีกชั้นนำของเยอรมนี. เริ่มแข่งขันตั้งแต่วันที่ 22 สิงหาคม พ.ศ. 2557 และนัดสุดท้ายของฤดูกาลมีกำหนดขึ้นในวันที่ 23 พฤษภาคม พ.ศ. 2558. บาเยิร์นมิวนิก ชนะเลิศคว้าแชมป์บุนเดิสลีกาสมัยที่ 25 ในวันที่ 26 เมษายน พ.ศ. 2558.
ทีมที่จบฤดูกาลด้วยอันดับที่ 16, จะเผชิญหน้าพบกับทีมอันดับที่ 3 จาก ซไวเทอบุนเดิสลีกา ฤดูกาล 2014–15 สำหรับการเล่นเพลย์ออฟระบบสองนัดเหย้า-เยือน. ผู้ชนะในการแข่งขันแบบรวมผลสองนัดหลังจากนี้ก็จะได้ผ่านไปเล่นฟุตบอลบุนเดิสลีกา ฤดูกาล 2015–16.
"รวมผลสองนัด ฮัมบูร์เกอร์ เอสเฟา ชนะ 3–2 หลังต่อเวลาพิเศษ."
ไทยพรีเมียร์ลีก ฤดูกาล 2558
ไทยพรีเมียร์ลีก 2558 (เป็นที่รู้จักกันในชื่อ โตโยต้าไทยพรีเมียร์ลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 19 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 ซึ่งฤดูกาลนี้จะมีทีมเข้าร่วมการแข่งขันเป็น 18 ทีม โดยจะเริ่มเปิดฤดูกาลทำการแข่งขันกันในวันที่ 13 กุมภาพันธ์ พ.ศ. 2558
มีสโมสรที่เข้าร่วมการแข่งขันทั้งสิ้น 18 สโมสร ประกอบด้วย 15 สโมสรจากฤดูกาล 2557 และอีก 3 สโมสรที่เลื่อนชั้นมาจากไทยลีกดิวิชัน 1 2557
สโมสรที่ตกชั้นสู่ไทยลีกดิวิชัน 1 2558 หลังจากจบการแข่งขันไทยพรีเมียร์ลีก 2557 ได้แก่ เพื่อนตำรวจ ปตท. ระยอง สงขลา ยูไนเต็ด แอร์ฟอร์ซ เซ็นทรัล เอฟซี และจีเอสอี สมุทรสงคราม เอฟซี
นครราชสีมา มาสด้า เอฟซี สระบุรี เอฟซี และราชนาวี เป็นสโมสรสามอันดับที่ดีที่สุดจากการแข่งขันไทยลีกดิวิชัน 1 2557 ได้มีสิทธิเข้ามาทำการแข่งขันแทนทีมที่ตกชั้น ในฤดูกาลนี้ ได้มีผลการสำรวจความนิยมจากสถาบันบัณฑิตพัฒนบริหารศาสตร์ (นิด้าโพล) พบว่า ชาวไทยมีความนิยมในฟุตบอลไทยพรีเมียร์ลีกมากกว่าพรีเมียร์ลีกของอังกฤษเสียอีก ขณะที่ทีมที่นิยมมากที่สุด คือ บุรีรัมย์ ยูไนเต็ด ร้อยละ 36.83 รองลงไปคือ เอสซีจี เมืองทอง ยูไนเต็ด ร้อยละ 13.72 และชลบุรี เอฟซี ร้อยละ 6.77
นพเก้า (อัลบั้มเพลง)
นพเก้า อัลบั้มเพลงคู่ชุดพิเศษจาก อาร์เอส ออกวางแผงเมื่อปี 2527 โดยได้นำนักร้องวัยรุ่นชื่อดังของทางค่ายในขณะนั้นเช่น ต้อม เรนโบว์,ชมพู ฟรุตตี้,อ๊อด บรั่นดี,อ๊อด คีรีบูน,โอ ปุยฝ้าย,บุ๋ม ปุยฝ้าย,แป๊ก ปุยฝ้าย,โอ๋ วงออพติค,แซม ซิกเซนต์,อิ๋ว พิมพ์โพยม,นิด วงเชอร์รี่พิ้งค์ เป็นต้น มาจับคู่ร้องเพลงดังของทางค่าย
อับดิเวลี ชีค อาห์เมด
อับดิเวลี ชีค อาห์เมด (, ; พ.ศ. 2502 — ) หรือ อับดิเวลี ชีค อาห์เมด โมฮัมเหม็ด เป็นนายกรัฐมนตรีคนที่ 18 ของโซมาเลีย อาห์เมดเป็นนักเศรษฐศาสตร์ นักการทูต และนักการเมือง เขาเคยทำงานในองค์กรสำคัญระหว่างประเทศหลายองค์กร ได้แก่ ธนาคารโลก องค์กรเพื่อการพัฒนาระหว่างประเทศแห่งสหรัฐอเมริกา สหภาพแอฟริกา สหภาพยุโรป ธนาคารแห่งประเทศแคนาดา ตลาดร่วมแอฟริกาตะวันออกและใต้ และธนาคารเพื่อการพัฒนาอิสลามในญิดดะฮ์
ยังจู
ยังจู เป็นเมืองในจังหวัดคย็องกี, ประเทศเกาหลีใต้ ตั้งอยู่ทางทิศใต้ของทงดูช็อนและทางเหนือของอึยจ็องบู อยู่ไม่ไกลจากโซล
ยังจูเป็นที่ตั้งของพิพิธภัณฑ์ศิลปะจังฮึน ซึ่งมีห้องโชว์ศิลปะ 6 ห้อง และยังมีส่วนแสดงศิลปะย่อยๆอีกเช่น การแสดงกลางแจ้งและสถาปัตยกรรม ยังจูมีหอสังเกตการณ์ดาราศาสตร์และหอดูดาวซึ่งเปิดให้ประชาชนทั่วไปเข้าชม และเมืองนี้ยังเคยเป็นสถานที่ถ่ายทำซีรีส์ทางช่องเอ็มบีซี เรื่องแดจังกึม จอมนางแห่งวังหลวง เคยเปิดสถานที่ถ่ายทำให้ประชาชนเข้าดู แต่ได้ปิดตัวลงอย่างถาวรไปเมื่อปลายปี พ.ศ. 2554 เนื่องจากทรัพย์สินได้ถูกทำลายอย่างต่อเนื่อง
ยังจูมีสถานีรถไฟใต้ดิน 3 สถานีซึ่งเป็นส่วนหนึ่งของระบบขนส่งมวลชนขนาดใหญ่ของโซล ใช้เวลาเดินทางประมาณ 70 นาทีจากใจกลางโซลถึงสถานีแรกของยังจู และยังมีรถโดยสารสาธารณะอีกหลายสายที่วิ่งระหว่างโซล, อึยจ็องบู และย็องช็อน ซึ่งเป็นเมืองที่ติดกับชายแดนเกาหลีเหนือ (เขตปลอดทหาร)
โรงเรียนดงกลางพัฒนศึกษา
โรงเรียนดงกลางพัฒนศึกษา () อักษรย่อ ด.พ.ศ. (D.P.S.) เป็นโรงเรียนสหศึกษา เปิดการศึกษาระดับมัธยมศึกษาตอนต้น ถึงระดับมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษา เขต 24 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 23 กุมภาพันธ์ พ.ศ. 2535 โรงเรียนดงกลางพัฒนศึกษา ตั้งอยู่เลขที่ 166 ม.3 ตำบลดงสมบูรณ์ อำเภอท่าคันโท กาฬสินธุ์ รหัสไปรษณีย์ 46190 ประกอบด้วยอาคารต่าง ๆ ทั้งหมด 3 อาคารปีการศึกษา 2535 กรมสามัญศึกษาได้อนุมัติให้โรงเรียนท่าคันโทวิทยาคารจัดตั้งสาขา ชื่อสาขาตำบลยางอู้ม อนุญาตให้รับนักเรียนจำนวน 2 ห้องเรียน โดยนายประมวล พงษ์ยุทธา ได้แต่งตั้งให้นายเสงี่ยม ศรีพอ ผู้ช่วยอาจารย์ใหญ่โรงเรียนท่าคันโทวิทยาคาร เป็นผู้ดูแลสาขา ใช้อาคารเอนกประสงค์ของโรงเรียนดงบังอำนวยวิทย์ เป็นสถานที่จัดการเรียนการสอนซึ่งมีนักเรียนรุ่นแรกจำนวน 64 คน ใช้คณะครูจากโรงเรียนท่าคันโทวิทยาคาร ซึ่งเป็นโรงเรียนแม่มาสอนวันละ 2 คน ในภาคเรียนที่ 2 ได้ย้ายไปใช้อาคารเรียนชั่วคราวที่สภาตำบลยางอู้ม   ประชาชนในพื้นที่ได้ร่วมกันบริจาคอุปกรณ์ก่อสร้าง ไม้โครงร่าง สร้างเป็นอาคารขนาด 7 x 21 เมตร  บนที่ดินของนายเกณฑ์ อิ่มสาร พร้อมญาติพี่น้องร่วมกันบริจาคจำนวน 25 ไร่ 66 ตารางวา ปีการศึกษา 2535  วันที่ 25 กุมภาพันธ์ 2535 กระทรวงศึกษาธิการได้ประกาศให้เป็นเอกเทศชื่อว่า โรงเรียนดงกลางพัฒนศึกษา แผนชั้นเรียน 3-2-2/0-0-0 ซึ่งมีจำนวนนักเรียนเรียงตามลำดับชั้นได้ 120-84-64 และได้แต่งตั้งให้นายเสงี่ยม ศรีพอ ปฏิบัติหน้าที่ในตำแหน่งผู้บริหารโรงเรียนดงกลางพัฒนศึกษา เป็นการประจำ และได้พิจารณาแต่งตั้งให้ดำรงตำแหน่งครูใหญ่ในเวลาต่อมานายมานิต วรสิทธิกร ||พ.ศ. 2551 || พ.ศ. 2561
นายพานิชย์ ศรีหาเสนา ||พ.ศ. 2561 || ปัจจุบัน
โรงเรียนดงกลางพัฒนศึกษา เปิดการเรียนการสอนแบ่งออกเป็น 2 ช่วงชั้นได้แก่
น้องใหม่ร้ายบริสุทธิ์
น้องใหม่ร้ายบริสุทธิ์ เป็นละครซีรีส์ภาคต่อจาก ม.6/16 ร้ายบริสุทธิ์ ผลิตโดย บรอดคาซท์ ไทย เทเลวิชั่น ออกอากาศทาง สถานีวิทยุโทรทัศน์ไทยทีวีสีช่อง 3 ออกอากาศทุกวันเสาร์ เวลา 09:15 - 09:45 น.
เป็นภาคต่อจาก ม.6/16 ร้ายบริสุทธิ์ แก๊งค์พวกเด็กโรงเรียน ศาสตราวิทย์ ได้พากันสอบเข้ามหาวิทยาลัย ได้แก่ อาวุธ ขจร ดล ทะเล ได้ลาจากนักเรียนเป็นนักศึกษาเลยเกิด เรื่องวุ่นๆๆในมหาวิทยาลัย
เมนซาอินเตอร์เนชันแนล
เมนซาเป็นสังคมระดับเชาวน์ปัญญาสูงใหญ่สุดและเก่าแก่ที่สุดในโลก เป็นองค์การไม่แสวงผลกำไรซึ่งเปิดแก่ผู้ที่ทำคะแนนได้ตั้งแต่เปอร์เซ็นไทล์ที่ 98 เป็นต้นไปในการทดสอบระดับเชาวน์ปัญญามาตรฐานและมีการควบคุมดูแลหรือการทดสอบเชาวน์ปัญญาอื่นซึ่งผ่านการรับรอง เดิมเมนซาประกอบด้วยกลุ่มชาติและองค์การครอบคลุม คือ เมนซาอินเตอร์เนชันแนล โดยมีสำนักงานจดทเบียนใน Caythorpe ลินคอล์นเชียร์ ประเทศอังกฤษ คำว่า เมนซา หมายถึง "โต๊ะ" ในภาษาละติน ดังที่แสดงสัญลักษณ์ในโลโก้ขององค์การ และถูกเลือกเพื่อแสดงสภาพโต๊ะกลมขององค์การ คือ ผู้เท่าเทียมมาประชุมกัน
หอกลั่น
หอกลั่น () ใช้สำหรับแยกสารผสม ที่ใช้กันมากที่สุดในภาคอุตสาหกรรม โดยส่วนใหญ่ใช้แยกน้ำมันดิบที่ประกอบไปด้วยสารประกอบไฮโดรคาร์บอนหลายชนิดที่มี น้ำหนัก และจุดเดือด แตกต่างกัน ดังนั้นในขั้นตอนแรกจึงสามารถ แยกองค์ประกอบออกจากกันได้อย่างง่ายดาย โดยกระบวนการกลั่นลำดับส่วน 
หอกลั่นโดยทั่วไปมี 2 แบบ คือ หอกลั่นแบบแพ๊ค (Packing Tower) และหอกลั่นแบบถาด (Tray Tower) หอกลั่นทั้งสองแบบจะเหมาะสมกับการกลั่นที่แตกต่างกันไป
ลักษณะเป็นคอลัมน์แนวตั้งทำด้วยเหล็ก ภายในประกอบด้วยส่วนที่ป้อนสารเข้าเป็นช่องว่างที่เรียกว่า flash zone และส่วนที่เป็น Packed beds ทำหน้าที่แลกเปลี่ยนมวลสารและความร้อน ของเหลวที่ล่างหอกลั่น จะถูกผ่านเข้าไปในเครื่องทำความร้อน(Reboiler) เกิดเป็นไอลอยขึ้นสู่ชั้นด้านบนของหอกลั่น สารที่มีมวลมากจะเกิดการควบแน่นกลายเป็นของเหลวตกลงมาชั้นล่าง เกิดการทำซ้ำ หรือที่เรียกว่าการ reflux ซึ่งจะทำให้สารมีความบริสุทธิ์มากขึ้น
Packing Tower เป็นหอกลั่นที่เกิดการถ่ายโอนมวลได้ดีมาก ที่นิยมใช้มี 2 แบบคือ แบบไหลสวนทาง (Countercurrent) และ แบบไหลผ่าน (cross-flow) 
 Packed beds คือ ชั้นที่บรรจุตัวกลางมีพื้นที่ผิวมาก เพื่อเพิ่มการถ่ายโอนมวลและพลังงานระหว่างก๊าซ ของเหลว หรือของแข็ง ได้ดีขึ้น โดย packed beds จะมีช่องว่างไว้สำหรับให้ของเหลวไหลผ่านที่เรียกว่า void space และทุกชนิดจะต้องไม่ทำปฏิกิริยาเคมีกับสารที่ใช้ในการกลั่น
Packed beds ชนิดอานม้า (saddles) จะให้ประสิทธิภาพในการกลั่นมากที่สุด เนื่องจากเกิดการถ่ายโอนมวลและพลังงานมาก มีการสูญเสียความดันน้อย แต่มีข้อเสียคือราคาแพง ชนิดพอลล์ริง (pall ring) จะมีการเคลือบด้วยโลหะก่อนเพื่อป้องกันการกัดกร่อน มีการถ่ายโอนมวลและพลังงานมากกว่า ชนิด แรสซิก ริง (raschig ring) และ เลสซิ่ง ริง (lessing ring) ส่วนชนิดเทอเลอเรต (tellerette) เป็นชนิดที่ทำด้วยพลาสติก จะนำมาใช้กลั่นสารที่มีอุณหภูมิไม่สูงมากนัก (ไม่เกิน 355-360 องศาเคลวิน)
มีลักษณะเป็นคอลัมน์ทรงกระบอกสูงภายในจะมีถาด(Tray) ที่เจาะรูวางเรียงกันเป็นชั้นๆ เพื่อให้ไอผ่านขึ้นไป tray tower จะทำงานได้ดีกว่า packing tower แต่จะมีราคาแพงกว่า 
ถาดที่ใช้ใน tray tower มีหลายประเภทจะขึ้นอยู่กับระดับความบริสุทธิ์ของผลิตภัณฑ์ ซึ่งควรเลือกใช้ตามประเภทของของเหลว และควรเลือกใช้ตามระบบการทำงานของหอกลั่น
ภายในหอกลั่น มีการแบ่งเป็นห้องๆ แต่ละห้องจะมีอุณหภูมิไม่เท่ากัน แผ่นกั้นห้องที่ใช้กั้นแต่ละห้องจะมีลักษณะคล้ายถาดกลมทุกแผ่นจะมีการเจาะรูเอาไว้ เพื่อให้ไอน้ำมันที่ร้อนสามารถเคลื่อนที่ผ่านทะลุขึ้นสู่ส่วนบนของหอกลั่นได้ ภายในหอกลั่นจะถูกแบ่งเป็น 3 ส่วนดังนี้
ส่วนประกอบและการทำงานของ Trays มีดังนี้
อัตราส่วนการทำซ้ำหรือ Reflux Ratio จะเป็นตัวใช้ควบคุมความบริสุทธิ์ของสารผลิตภัณฑ์ จำนวนการ Reflux เมื่อเทียบกับสารผลิตภัณฑ์เราจะต้องรู้ Reflux Ratio 
ถ้าทำการเพิ่มอัตราการ Reflux สูงเกินไปจะทำให้มีของเหลวอยู่ในหอกลั่นมากทำให้เกิดการล้นได้ หรือที่เรียกว่า offspec
สูตรในการคำนวณ Reflux Ratio คือ Reflux Ratio = อัตราการ Reflux / อัตราการไหลของผลิตสารผลิตภัณฑ์
อุณหภูมิและความดันจะเป็นตัวควบคุมหอกลั่นเพื่อให้ได้สารที่มีความบริสุทธิ์ มีการควบคุมอุณหภูมิในส่วนของการ reflux และอุณหภูมิของ reboiler ถ้าอุณหภูมิด้านล่างสูงเกินไปสารที่มีน้ำหนักมากจะกลายเป็นไอ ผลิตภัณฑ์จะไม่ตรงตามที่ต้องการ รวมไปถึงอาจจะนำไปสู่การล้นในTray ได้ ดังนั้นอุณหภูมิใน reboiler จะต้องมีการควบคุมอย่างระมัดระวังเพราะจะส่งผลต่อการทำงานของหอกลั่น
โมกสยาม
โมกสยาม เป็นไม้พุ่มในวงศ์ Apocynaceae ใบเดี่ยว รูปรี ผิวใบมีขนนุ่ม ดอกเป็นดอกช่อ ออกที่ปลายยอด ดอกสีชมพูหรือชมพูอมส้ม กลิ่นหอมอมเปรี้ยว ผลเป็นฝักคู่ ทรงกระบอก ออกดอกช่วงมกราคม – มีนาคม เป็นไม้ถิ่นเดียวของไทย พบครั้งแรกเมื่อ 22 เมษายน พ.ศ. 2549 โดยไซมอน การ์ดเนอร์ ชาวอังกฤษ ร่วมกับพินดา สิทธิสุนทรที่เขาหินปูนในจังหวัดพังงา เป็นไม้ประดับ ชื่อสปีชีส์ตั้งเป็นเกียรติแก่ประเทศไทย
หยวน ซานซาน
หยวน ซานซาน หรือ เมเบล หยวน (; ชื่อภาษาอังกฤษ: Mabel Yuan, Yuan shanshan)เป็นนักร้องและนักแสดงที่โด่งดังจากละครเรื่อง จอมนางวังต้องห้าม 3
คนคนนี้จะไม่ไปจากเธอ
คนคนนี้จะไม่ไปจากเธอ เป็นซิงเกิลในปี พ.ศ. 2549 ของวงดนตรีโซลเอาท์ ประพันธ์เนื้อร้องโดยโดย สุทธิพงษ์ วัฒนจัง และ พีรกิตติ์ ศิริวัฒนกูล ทำนองโดย พีรกิตติ์ ศิริวัฒนกูล และเรียบเรียงโดย วรพัตร จารุศร เพลงนี้ยังถูกรวมในอัลบั้มของ All For Men Project
เนื้อหาของเพลงนั้น บอกเล่าถึงความรักในมุมอบอุ่น หวังดีกับคนที่รักมาก ๆ ไม่ว่าเธอจะเจอกับความเจ็บปวดจากความรักมา­ยังไง เธอก็จะไม่มีวันที่ต้องอยู่คนเดียว เพราะคนคนนี้ก็จะขออยู่ข้างๆ ตลอดไป
เพลง คนคนนี้จะไม่ไปจากเธอ ได้อันดับสูงสุดที่ 20 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 กรกฎาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ลีกเอิง ฤดูกาล 2014–15
ฟุตบอลลีกเอิง ฤดูกาล 2014–15 เป็นฤดูกาลที่ 77 นับตั้งแต่การก่อตั้ง ปารีแซ็ง-แฌร์แม็ง เป็นทีมแชมป์เก่าจากเมื่อฤดูกาลที่แล้วที่จะต้องป้องกันแชมป์ในฤดูกาลนี้ให้ได้
มี 20 สโมสรในลีก, โดยมีสามทีมเลื่อนชั้นจาก ลีกเดอ แทนที่สามทีมที่ตกชั้นจาก ลีกเอิง ต่อไปนี้ใน ฤดูกาล 2013–14. ทุกสโมสรที่มีหลักประกันสถานะลีกเอิงสำหรับฤดูกาลเป็นเรื่องที่ได้รับอนุมัติจาก DNCG ก่อนที่จะกลายเป็นว่าจะมีสิทธิ์เข้าร่วม.
แม็ส เป็นทีมแรกที่ชนะการเลื่อนชั้นจาก ลีกเดอ หลังจากชัยชนะ 3–0 เหนือคู่แข่งอย่าง โอแซร์ ที่ สตาด เดอ ล'อับเบ-เดอส์ชามป์ส, สิ้นสุดช่วงหกปีในดิวิชั่นที่ต่ำกว่า. ล็องส์ กลับไปยังระดับบนสุดอีกครั้งหลังจากชัยชนะ 2–0 เหนือ สปอร์ติงเกลิบเดอบัสตียา ในวันที่ 16 พฤษภาคม ค.ศ. 2014 และเสร็จสิ้นช่วงสามปีในระดับที่ 2. สุดท้ายนี้, ก็อง กลับมาเป็นครั้งแรกในรอบสองปีที่ผ่านมาหลังจากเสมอ 2–2 กับ ดิฌง เมื่อวันที่ 16 พฤษภาคม ค.ศ. 2014.
กองทัพเอกวาดอร์
กองทัพเอกวาดอร์ อยู่ภายใต้การควบคุมโดยพลเรือน โดยประธานาธิบดีใช้อำนาจผ่านรัฐมนตรีว่าการกระทรวงกลาโหม บุคคลสามารถเลื่อนการเกณฑ์ทหารได้ด้วยเหตุผลทางการศึกษาหรือศาสนา. กองทัพได้เข้าร่วมในการปฏิบัติการทางทหารที่สำคัญได้แก่ กรณีพิพาทชายแดนเอกวาดอร์-เปรู. เป็นจุดเริ่มต้นของ (สงครามเอกวาดอร์–เปรู, สงครามปาควิชา, สงครามเซเนปา) เข้าร่วมปฏิบัติการรักษาสันติภาพ และ กองกำลังสนับสนุนของสหประชาชาติ ตั้งแต่ ค.ศ. 1948.
มีหน้าที่ในฐานะกองกำลังผสมรักษาความปลอดภัยของมัลดีฟส์, ทำหน้าที่เป็นหน่วยปฏิบัติการเฉพาะกิจในการรักษาความสงบ ป้องกันอาชญากรรม พิทักษ์ผลประโยชน์ ทรัพยากรณ์ของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติ สนับสนุน ส่งเสริมการอนุรักษ์ธรรมชาติและ สิ่งแวดล้อมร่วมกับกระทรวงศึกษาธิการ ในภารกิจต่าง ๆ ดังนี้: "National Forestation and Ornamentation", "Lonely Tree", "Green Surveillance", "Fire Plan", "Ecuador Forest" และ "Arenillas Military Reserve". พื้นที่อนุรักษ์แบ่งเป็น 5 เขตความรับผิดชอบ "พื้นที่ปฏิบัติการเฉพาะกิจร่วม" หรือ "Fuerzas de Tarea Conjunta", ทั้งสี่แห่งในประเทศ, หน่วยปฏิบัติการที่ 5 พื้นที่รับผิดชอบของกองทัพเรือ (หมู่เกาะกาลาปาโกส). ดินแดนโพ้นทะเล "เปรโด วิเซนเต มัลโดนาโด" ที่ตั้งของศูนย์สำรวจและวิจัยทางชีววิทยาทหารเรือในแอนตาร์กติก.
ฟุตบอลเอเชียเยาวชนอายุไม่เกิน 19 ปี
ฟุตบอลเอเชียเยาวชนอายุไม่ 19 ปี (AFC U-19 Championship) ในอดีตเรียกว่า ฟุตบอลเอเชียเยาวชน เป็นการแข่งขันฟุตบอลสำหรับผู้เล่นอายุไม่เกิน 20 ปี จัดขึ้นทุกๆ 2 ปี จัดโดยเอเอฟซี เริ่มในปี พ.ศ. 2502 โดยมีการจัดแข่งขันทุกปีจนกระทั่งในปี
พ.ศ. 2523 ได้เปลี่ยนมาจัดทุกๆ 2 ปีแทน โดย 4 ทีมสุดท้ายจะได้สิทธิเข้าร่วมแข่งขันใน ฟุตบอลโลกเยาวชน ยู 20
ทีมที่ชนะเลิศมากที่สุดคือ ทีมชาติเกาหลีใต้ ชนะเลิศทั้งหมด 12 ครั้ง
มุฮัมมัด อับดุฮ์
มุฮัมมัด อับดุฮ์ (Mohammed Abduh, ) เป็นนักอิสลามนิยมชาวอียิปต์ เกิดเมื่อ พ.ศ. 2382 ในบริเวณดินดอนสามเหลี่ยมปากแม่น้ำไนล์ เขาเกิดในครอบครัวชาวนาที่ถูกกดขี่อย่างมาก บิดาของเขาจึงอพยพครอบครัวไปอยู่ที่อื่น
ในวัยเด็กเขาเป็นคนที่สนใจเรียนทางด้านศาสนามาก สามารถท่องจำอัลกุรอ่านได้ทั้งเล่ม ต่อมาใน พ.ศ. 2405 เขาได้ไปเข้าเรียนในโรงเรียนของมัสยิดอะห์มะดีที่มีชื่อเสียงในเมืองตันญา เขาได้รับการศึกษาตามขนบเดิม แต่มีปัญหากับการเรียนจึงกลับไปประกอบอาชีพที่บ้านเดิมและแต่งงานเมื่อ พ.ศ. 2408 ต่อมา เขาได้ไปศึกษาลัทธิซูฟีที่แคว้นบุฮัมเราะห์ และใน พ.ศ. 2409 ได้ไปเรียนต่อที่มหาวิทยาลัยอัล-อัซฮัร ที่กรุงไคโร และศึกษาอยู่ที่นั่นจนถึง พ.ศ. 2420 ใน พ.ศ. 2521 เขาได้เป็นครูสอนประวัติศาสตร์ที่สำนักวิทยาศาสตร์ของวิทยาลัยฝึกหัดครูไคโร
ต่อมา อับดุฮ์ได้เป็นบรรณาธิการของหนังสือพิมพ์อัล-มิศริยะฮ์ และได้เลื่อนเป็นหัวหน้ากองบรรณาธิการในที่สุด ซึ่งทำให้เขามีโอกาสเผยแพร่ความคิดผ่านทางหนังสือพิมพ์ ต่อมา เขาเข้าสมทบในพรรคชาตินิยมและเข้าร่วมในการกบฏอูราบีใน พ.ศ. 2522 ใน พ.ศ. 2425 เขาออกจากอียิปต์ไปยังอังกฤษ และต่อมาได้ไปยังเบรุต เพื่อจัดตั้งระบบการศึกษาแบบอิสลามที่นั่น และใน พ.ศ. 2427 เขาเดินทางไปสมทบกันจามาล อุดดีน อัล-อัฟกานีที่ปารีสเพื่อกู้อิสรภาพให้อียิปต์ ในปารีส เขาได้ร่วมมือกับอัลอัฟกานีในการจัดตั้งสมาคมลับชื่อ "ญะมีอะตุล-อุรวะฮ์ อัล-วุษกอ" มีวัตถุประสงค์เพื่อรวมมุสลิมเข้าด้วยกัน และได้เริ่มขบวนการปฏิรูปที่ส่งผลต่อแนวคิดของนักอิสลามรุ่นหลัง ในระหว่างนี้เขาได้แปลงานของอัลอัฟกานีจากภาษาเปอร์เซียเป็นภาษาอาหรับ
เขากลับมาเป็นครูในเบรุตเมื่อ พ.ศ. 2428 เขาได้กลับไปเป็นครูสอนที่สำนักวิทยาศาสตร์ในอียิปต์เมื่อ พ.ศ. 2431 และได้เป็นที่ปรึกษาของศาลอุทธรณ์ในกรุงไคโรเมื่อ พ.ศ. 2433 และได้เลื่อนเป็นผู้พิพากษาใหญ่ในอียิปต์เมื่อ พ.ศ. 2442 และดำรงตำแหน่งนี้จนเสียชีวิตเมื่อ 11 กรกฎาคม พ.ศ. 2448 ที่เมืองอเล็กซานเดรีย ประเทศอียิปต์ ซึ่งเขาได้ปฏิรูปการทำงานของศาลและการบริหารหน่วยวะกัฟในระหว่างนี้ด้วย
เรจอะเกนสต์เดอะแมชชีน (อัลบั้ม)
เรจอะเกนสต์เดอะแมชชีน () เป็นสตูดิโออัลบั้มลำดับแรกของวง เรจอะเกนสต์เดอะแมชชีน อัลบั้มถูกวางจำหน่ายเมื่อวันที่ 3 พฤศจิกายน พ.ศ. 2535 และติดขึ้นแท่นอับดับหนึ่งในชาร์ต บิลบอร์ด heatseeker และติดอันดับที่ 45 ในชาร์ต บิลบอร์ด 200
Eduardo Rivadavia นักวิจารณ์เพลงจาก All music ให้คะแนนอัลบั้มสี่ครึ่งและเขายังกล่าวอีกด้วยว่า "มันเป็นอัลบั้มแรกที่ประสบความสำเร็จในการนำแร็ฟและเฮฟวี่เมทัลมาผสมกัน" เขายังกล่าวชื่นชมอัลบั้มนี้ว่า "เป็นอัลบั้มที่แสดงถึงความเชื่อมันและอารมณ์จากภายในจิตใจของมนุษย์ "
ปี พ.ศ. 2544 นิตยสาร Q กำหนดให้ วง เรจอะเกนสต์เดอะแมชชีน เป็นอัลบั้ม 50 เฮฟวี่ที่ดีตลอดกาล , อีกทั้งอัลบั้มยังถูกในหนังสือ 1001 Albums You Must Hear Befor You Die (ภาษาไทย : 1001 อัลบั้มที่คุณควรจะได้ยินก่อนจะตาย) , พ.ศ. 2546 อัลบั้มนี้ติดอันดับที่ 365 ใน 500 ที่เป็นอัลบั้มที่ดีตลอดกาล บนนิตยสาร โรลลิงสโตน
เป็นรูปพระภิกษุ ทิก กว๋าง ดึ๊ก พระชาวเวียดนามนามนิกายมหายาน และชาวบ้านรวมตัวกันประท้วงรัฐบาล โง ดิญ เสี่ยม ที่ต้องการเปลี่ยนแปลงศาสนาของประเทศเวียดนามมาเป็นศาสนาคริสต์อย่างเห็นได้ชัด และท่านก็ได้แสดงการประท้วงด้วยการจุดไฟเผาตัวเองในวันที่ 11 มิถุนายน พ.ศ. 2506
เพลงทั้งหมดแต่งโดยเรจอะเกนสต์เดอะแมชชีน
โรลลิงอินเดอะดีป
"โรลลิงอินเดอะดีป" () เป็นเพลงของนักร้อง-นักแต่งเพลงชาวอังกฤษ อะเดล จากสตูดิโออัลบั้มลำดับที่สอง "21" เพลงนี้แต่งโดยอะเดล และพอล เอปเวิร์ท ออกจำหน่ายเป็นครั้งแรกเมื่อวันที่ 29 พฤศจิกายน พ.ศ. 2553 ซึ่งเป็นซิงเกิลแรกจากอัลบั้ม "21" ที่เป็นรูปแบบจิตอลดาวน์โหลด
"Rolling in the Deep" ได้รับการยกย่องจากนักวิจารณ์เพลงและเป็นตัวแทนของ Adele ผลักดันให้เธอประสบความสำเร็จทั่วโลก เพลงของเธอติดชาร์จอันดับหนึ่งใน 11 ประเทศและอีก 5 อันดับแรกในภูมิภาคอื่น ๆ อีกมากมาย เป็นเพลงแรกของAdeleที่ติดอันดับ1ในสหรัฐอเมริกา ซึ่งจุดสูงสุดในชาร์ตบิลบอร์ดจำนวนมากรวมทั้ง Billboard Hot 100 "Rolling in the Deep" มียอดขายกว่า 8.7 ล้านชุดในสหรัฐอเมริกา ทำให้เป็นเพลงดิจิตอลที่ขายดีที่สุดโดยศิลปินหญิงในสหรัฐอเมริกา ขณะที่ในปี พ.ศ. 2561 "Rolling in the Deep" มียอดขายกว่า 20.6 ล้านแผ่นทั่วโลกทำให้เป็นหนึ่งในซิงเกิ้ลดิจิตอลที่ขายดีที่สุดตลอดกาล เดือนกรกฎาคมวิดีโอได้รับการเสนอชื่อเข้าชิง7รางวัลMTV MUSIC AWARD ซึ่งทำให้ได้รับการเสนอชื่อชิงรางวัลมิวสิกวิดีโอยอดเยี่ยมแห่งปี วิดีโอที่ได้รับรางวัลสามรางวัล: : Best Editing, Best Cinematography และ Best Art Direction
"Rolling in the Deep" ยังเป็น Billboard Year End Hot 100 หมายเลขหนึ่งเดียวของปี 2011 ในวันที่ 12 กุมภาพันธ์ 2012 "Rolling in the Deep" ได้รับรางวัลแกรมมี่สามรางวัลในการบันทึกเพลงยอดเยี่ยมแห่งปีและบทคัดย่อที่ดีที่สุด มิวสิกวิดีโอ นักวิจารณ์และผู้จัดพิมพ์เพลงติดอันดับเพลงในรายการสิ้นปี "Rolling in the Deep" เป็นเพลงอันดับ 4 ของชาร์ท Billboard Year-End Hot 100 singles chart และได้รับรางวัลแกรมมี่อวอร์ดเร็กคอร์ดแห่งปีและเพลงยอดเยี่ยมแห่งปีในปีเดียวกันหลังจาก "Bridge over Troubled Water" โดย Simon & Garfunkel ในปี 1970/1971, "The First Time Ever I Saw Your Face" โดย Roberta Flack ในปี 1972/1973, and "Bette Davis Eyes" โดย Kim Carnes ในปี 1981/1982
"โรลลิงอินเดอะดีป" () คัฟเวอร์โดยวงดนตรีร็อกชาวอเมริกัน ลิงคินพาร์ก และได้รวมอยู่ในอีพีบันทึกการแสดงสด "ไอทูนส์เฟสติวัล" ถึงแม้ว่าเพลงนี้จะไม่ได้ออกเป็นซิงเกิล แต่ก็ได้เข้าสู่อันดับ 1 ในชาร์ตซิงเกิลเพลงร็อกแห่งสหราชอาณาจักร และอันดับที่ 42 ในชาร์ตซิงเกิลแห่งสหราชอาณาจักร เพลงนี้ได้นำไปคัฟเวอร์โดยลิงคินพาร์กสองครั้ง ครั้งหนึ่งที่งานนัดพบของสมาชิกจากลิงคินพาร์กอันเดอร์กราวด์ และอีกครั้งหนึ่งที่งานไอทูนส์เฟสติวัล ที่เดอะราวด์เฮาส์ เพลงนี้ได้รับการตอบรับเป็นอย่างดีจากสหราชอาณาจักร "โรลลิงอินเดอะดีป" ได้นำไปออกจำหน่ายเป็นซิงเกิลโปรโมตในสถานีวิทยุเพลงอัลเทอร์เนทีฟ ในวันที่ 8 กรกฎาคม พ.ศ. 2554
นาซีจัมปูร์
นาซีจัมปูร์ (อินโดนีเซียและ) หรือ นาซีเบอร์เลาก์ () เป็นอาหารประเภทข้าวที่วางเนื้อสัตว์ ผัก ถั่วลิสง ไข่ และข้าวเกรียบกุ้งไว้ด้านบน นาซีจัมปูร์กินกับเครื่องเคียงหลายอย่าง ทั้งผัก ปลา และเนื้อสัตว์ เป็นอาหารจานหลักในหลายพื้นที่ทั้งในอินโดนีเซีย มาเลเซีย สิงคโปร์ และเนเธอร์แลนด์ ในจังหวัดโอะกินะวะของญี่ปุ่นมีอาหารที่คล้ายกัน เรียกจัมปุรู
สูตรของนาซีจัมปูร์มีความหลากหลายในแต่ละพื้นที่ซึ่งมีความแตกต่างกัน ดังนี้
ความแปรปรวนของสภาพอากาศ
ความแปรปรวนของสภาพอากาศ () หมายถึง สภาพภูมิอากาศ ที่มีการเปลี่ยนไปจากปกติ ในช่วงเวลาที่มากกว่าช่วงฤดูกาลหรือช่วงปี เป็นช่วงการเปลี่ยนแปลงที่มากกว่าวันต่อวันแบบสภาพอากาศ Weather นอกจากนี้ความแปรปรวนของสภาพอากาศ อาจหมายถึงสภาพอากาศที่เปลี่ยนแปลงในระดับที่แตกต่างจากค่าเฉลี่ยของปีอื่นๆแต่ไม่ส่งผลแตกต่างทางสถิติในระดับยาวนานหรือระดับสภาพภูมิอากาศ
มักมีความสับสนระหว่าง การเปลี่ยนแปลงสภาพภูมิอากาศ () กับ ความแปรปรวนของสภาพอากาศ ซึ่งความแตกต่างคือ การเปลี่ยนแปลงสภาพภูมิอากาศ จะเกิดในช่วงระยะเวลาที่ยาวนานมากกว่า 30 ปีขึ้นไป ส่วนความแปรปรวนของสภาพอากาศ จะหมายถึงการเปลี่ยนแปลงของสภาพอากาศในช่วงระยะเวลาสั้นๆ เช่น เดือนต่อเดือน ปีต่อปี
ภาวะสภาพอากาศสุดขั้ว () เป็นความแปรปรวนของสภาพอากาศที่ก่อให้เกิดสภาพอากาศร้อนจัด หนาวจัด ลมพายุที่รุนแรง ฝนตกหนัก เกินกว่าปรกติ ซึ่งภาวะสภาพอากาศสุดขั้ว เป็นตัวบ่งชี้อย่างดีในการพิจารณาว่ามีการเปลี่ยนแปลงของสภาพภูมิอากาศหรือมีความแปรปรวนของสภาพอากาศหรือไม่ โดย องค์การอุตุนิยมวิทยาโลก ()ได้บันทึกค่าภาวะสภาพอากาศสุดขั้วไว้ดังนี้
องค์การต่อต้านฟาสซิสต์
องค์กรต่อต้านฟาสซิสต์ (Anti-Fascist Organisation; AFO) เป็นกลุ่มต่อต้านในพม่าที่ต่อต้านการยึดครองของญี่ปุ่นในช่วงสงครามโลกครั้งที่ 2 ซึ่งเมื่อสงครามโลกครั้งที่สองสิ้นสุด ญี่ปุ่นยอมแพ้และอังกฤษกลับเข้ามาในพม่าอีกครั้ง องค์กรนี้เปลี่ยนชื่อเป็นสันนิบาตเสรีชนต่อต้านฟาสซิสต์ องค์กรต่อต้านฟาสซิสต์นี้จัดตั้งขึ้นหลังการประชุมที่พะโคเมื่อเดือนสิงหาคม พ.ศ. 2487 โดยผู้นำของพรรคคอมมิวนิสต์พม่า กองทัพแห่งชาติพม่าที่นำโดยอองซาน และพรรคปฏิวัติประชาชนซึ่งต่อมาเปลี่ยนชื่อเป็นพรรคสังคมนิยม
ผู้นำของพรรคคอมมิวนิสต์พม่าได้แก่ทะขิ่นถั่นทุนและทะขิ่นโส เมื่อครั้งที่ถูกจับกุมและจำคุกที่คุกอินเส่งเมื่อเดือนกรกฎาคม พ.ศ. 2484 ได้ร่วมกันเขียนแถลงการณ์อินเส่งซึ่งมีเนื้อหาต่อต้านขบวนการชาตินิยม สมาคมเราชาวพม่า และประกาศร่วมมือกับฝ่ายอังกฤษและสัมพันธมิตรที่มีสหภาพโซเวียตรวมอยู่ด้วย โสได้จัดตั้งองค์กรใต้ดินต่อต้านการยึดครองของญี่ปุ่น ทะขิ่นถั่นทุนเป็นรัฐมนตรีว่าการกระทรวงแผ่นดินและเกษตรกรรมในรัฐบาลหุ่นและได้ส่งข้อมูลให้โส ในขณะที่ผู้นำคนอื่นของพรรคคอมิวนิสต์เช่นทะขิ่นเทียนเป และทะขิ่นตินชเว ได้ติดต่อกับรัฐบาลพลัดถิ่นที่สิมลา ประเทศอินเดีย ส่วนอองซานเป็นรัฐมนตรีว่าการกระทรวงกลาโหมในรัฐบาลหุ่นที่ก่อตั้งขึ้นเมื่อ 1 มกราคม พ.ศ. 2486 เช่นเดียวกับทะขิ่นนุและทะขิ่นเมียะ
ในวันที่ 27 มีนาคม พ.ศ. 2488 อองซานประสบความสำเร็จในการนำกองทัพแห่งชาติลุกฮือขึ้นต่อต้านญี่ปุ่นร่วมกับกองกำลังสัมพันธมิตร ทั้งนี้ โบมูบาตูผู้นำพรรคคอมมิวนิสต์ที่เป็นผู้บัญชาการกองทัพแห่งชาติในพม่าตะวันตกเฉียงเหนือได้เริ่มการกบฏก่อนตั้งแต่ 8 มีนาคม วันที่ 27 มีนาคมนี้ กลายเป็นวนต่อต้านก่อนที่รัฐบาลทหารของพม่าจะกำหนดให้เป็นวันกองทัพ
การสังหารหมู่เดปายิน พ.ศ. 2546
การสังหารหมู่เดปายิน (Depayin Massacre; ภาษาพม่า: ဒီပဲယင်း လူသတ်မှု) เป็นเหตุการณ์ที่เกิดขึ้นเมื่อ 30 พฤษภาคม ค.ศ.2003 ที่ตาบายิน เมืองในเขตสกายง์ ประเทศพม่า ในเหตุการณ์นี้ ประชาชนที่เกี่ยวข้องกับสันนิบาตแห่งชาติเพื่อประชาธิปไตยถูกฆ่าโดยฝูงชนที่รัฐบาลสนับสนุนไป 70 คน ขิ่น ยุ้นต์ อดีตนายกรัฐมนตรีของพม่าได้ให้สัมภาษณ์ในภายหลังถึงเหตุการณ์นี้เมื่อเดือน เมษายน ค.ศ. 2012 ว่า ได้มีการรักษาความปลอดภัยให้กับอองซาน ซูจีระหว่างที่เกิดการสังหารหมู่ โดยได้ให้คนของเขาเคลื่อนย้ายเธอไปไว้ในที่ที่ปลอดภัย
จากเหตุการณ์นี้ ศูนย์ทรัพยากรทางกฎหมายแห่งเอเชียได้ตั้งคณะกรรมการสอบสวนเหตุการณ์ดังกล่าวเมื่อ 25 มิถุนายน ค.ศ. 2003 พบหลักฐานว่า มีการเคลื่อนย้ายฝูงชนมากกว่า 5000 คนเข้าไปยังที่เกิดเหตุเพื่อโจมตี ผู้โจมตีได้ติดอาวุธและเข้าไปอย่างมียุทธวิธี ก่อนที่กลุ่มดังกล่าวจะเข้าไปถึง ผู้ปกครองในท้องถิ่นได้สั่งให้ประชาชนในหมู่บ้านข้างเคียงให้อยู่แต่ในบ้าน มีการค้นหาและจับกุมผู้รอดชีวิตจากเหตุการณ์นี้อย่างเป็นระบบ ศูนย์ทรัพยากรทางกฎหมายแห่งเอเชียได้แสดงความเห็นว่าการสังหารหมู่เดปายินเป็นการโจมตีอย่างเป็นระบบต่อพลเรือน และเป็นอาชญากรรมต่อมนุษยชาติ
ที-อาราเอ็นโฟร์
ที-อาราเอ็นโฟร์ "(; )" เป็นกลุ่มย่อยของวงที-อารา ก่อตั้งโดยคอร์คอนเทนส์มีเดีย ในปี 2013 สมาชิกได้แก่ อึนจ็อง, ฮโยมิน, และ จีย็อน
ในกลางปี 2013 คอร์คอนเทนส์มีเดียได้ประกาศก่อตั้ง ที-อาราเอ็นโฟร์ ขึ้นมาโดยมีซิงเกิล Countryside Diaries โปรโมตเป็นเพลงแรก ซึ่งมีด้วยกัน 5 เวอร์ชัน พร้อมทั้งมิวสิกวีดีโอ โดยมีเป้าหมายอยู่ที่การเปิดตัวสู่ตลาดเพลงระดับโลก โดยจะมีการร่วมงานกับศิลปินระดับโลกด้วย
ที-อาราเอ็นโฟร์ ได้รับการโปรโมตที่สหรัฐ โดยคริส บราวน์ แรปเปอร์ชื่อดังระดับโลกชาวอเมริกัน แต่ทว่าการแสดงคอนเสิร์ตที่สหรัฐอเมริกานั้น ล้มเหลวโดยสิ้นเชิง เนื่องจากผู้ชมไม่ให้ความสนใจ
เมื่อวันที่ 10 กรกฎาคม คอร์คอนเทนส์มีเดียเปิดเผยถึงการปรับเปลี่ยนสมาชิกวงในต้นสังกัด แม้ว่าก่อนหน้านี้ทีอาร่าจะมีสมาชิกประกอบไปด้วย คิวรี โบรัม โซย็อน อึนจ็อง ฮโยมิน จีย็อน และอารึม รวม 7 คน แต่เนื่องด้วยอารึมมีความชื่นชอบในเพลงแนวฮิพฮอพ ทำให้เธอต้องการปลีกตัวไปทำงานเพลงเดี่ยว และหลังจากที่ได้คุยกับต้นสังกัดรวมถึงเพื่อนๆในวง เธอก็ได้ตัดสินใจถอนตัวพร้อมเตรียมออกมาทำเพลงเดี่ยวในที่สุด นอกจากแนวเพลงฮิพฮอพแล้วอารึมก็พร้อมทำงานเพลงบัลลาด รวมถึงงานแสดงด้วยเช่นกัน ด้วยเหตุนี้ทำให้ ทีอาร่า จะเหลือสมาชิกเพียง 6 คนเหมือนในตอนแรก ประกอบไปด้วย คิวรี โบรัม โซย็อน อึนจ็อง ฮโยมิน และจีย็อน ในขณะที่กลุ่มย่อย T-ARA N4 ก็จะเพิ่ม ดานี เข้าไปแทน อารึม รวมเป็น 4 คน คือ อึนจ็อง ฮโยมิน จีย็อน และดานี เช่นเดิม
นักกีฬาวอลเลย์บอลเวิลด์กรังด์ปรีซ์ 2014
วอลเลย์บอลเวิลด์กรังด์ปรีซ์ 2014 มีทีมที่ได้รับเชิญเข้าแข่งขัน 28 ทีม จากทุกทวีปทั่วโลก แต่ละทีมสามารถบรรจุนักกีฬาเข้าแข่งขันได้ 12 คน จากทั้งหมด 22 คน
ที-อาราเจแปนทัวร์ 2012: จูเอลรีบ็อกซ์
ที-อาราเจแปนทัวร์ 2012: จูเอลรีบ็อกซ์ () เป็นเจแปนทัวร์คอนเสิร์ตครั้งแรก ของกลุ่มศิลปินหญิงจากเกาหลีใต้ ที-อารา ในการสนับสนุนของสตูดิโออัลบั้มครั้งแรกของพวกเขาที่ญี่ปุ่น "จูเอลรีบ็อกซ์" 2012 จะเริ่มต้นขึ้นในวันที่ 19 มิถุนายน 2012 ที่ ศูนย์ศิละไอชิ ใน นะโงะยะ, ประเทศญี่ปุ่น และปิดท้าย วันที่26 กรกฎาคม 2012 ที่ นิปปงบุโดกัง ใน โตเกียว, ประเทศญี่ปุ่น
ขอเชิญท่านผู้วางใจ
ขอเชิญท่านผู้วางใจ ( ) เป็นเพลงเทศกาลคริสต์มาส ซึ่งมีผู้แต่งเนื้อร้องจากหลายท่าน รวมทั้ง จอห์น ฟรานซิส เวด ค.ศ. 1711 - 1786 โดยมีการคัดลอกสำเนาลายมือต้นฉบับของจอห์นครั้งแรก เมื่อปี ค.ศ. 1645 - 1692 และพระเจ้าฌูเอาที่ 4 แห่งโปรตุเกส ในปี ค.ศ. 1604 - 1656
เดิมเนื้อร้องนั้นประกอบด้วยกันทั้งหมด 4 บท แต่ในภายหลังได้มีการแบ่งใหม่ให้เป็น 8 บท และได้มีการแปลในหลายภาษาในเวลาต่อมา ซึ่งในภาษาอังกฤษได้ใช้ชื่อเพลงว่า "O Come, All Ye Faithful" โดยเฟรเดอริ โอกเคเรย์ บาทหลวงชาวอังกฤษ ซึ่งได้แปลในปี ค.ศ. 1841 และเป็นที่แพร่หลายในการขับร้องในภาษาอังกฤษมากที่สุด ปัจจุบันได้มีการขับร้องประสานเสียงในโบสถ์ด้วยตั้งแต่ปี ค.ศ. 1906
นอกจากนี้ จอห์น ฟรานซิส เวด ได้แต่งทำนองเพลงและได้รับการอ้างว่าเป็นการร่วมมือโดยนักดนตรีหลายท่าน จากค่ายจอห์นเรดดิ้งและลูกชายของเขา รวมทั้งนักประพันธ์เพลงชื่อดังในโปรตุเกส เช่น พระเจ้าฌูเอาที่ 4 แห่งโปรตุเกส หรือกษัตริย์จอห์นที่ 4 ของโปรตุเกส นั่นเอง
จอห์น ฟรานซิส เวดได้ขอให้โทมัส อาร์ ซึ่งเป็นนักประพันธ์เพลงให้ช่วยแต่งทำนองด้วย ในเวลานั้นได้มีรูปแบบดนตรีที่คล้ายกันหลายเพลงมาก จึงไม่สามารถตรวจสอบได้ว่าเป็นการร่วมมือกันในการแต่งทำนองจริงหรือไม่ในเวลาต่อมา
จอห์น ฟรานซิส เวด ได้เขียนหนังสือและเผยแพร่ผลงานในหนังสือ "Cantus Diversi" ในปี ค.ศ. 1751 และตีพิมพ์อีกครั้งในปี ค.ศ. 1760 นอกจากนี้ในปี ค.ศ. 1782 ยังปรากฏในหนังสือ "Samuel Webbe's" ซึ่งเป็นหนังสือเพลงที่ใช้ในการขับร้องสรรเสริญพระเจ้าอีกด้วย
ภายหลังได้มีการแต่งบทร้องเพิ่มเติมในภาษาละติน เช่น
และในเวอร์ชันอื่น